Satul este tipul rezum xiiv, sinteza neamului. 
- Dimitrie Gusti - 

















. X 
INN e) SES L ROMANIEI 


Deşteaptă-te, române, din somnul cel 
În care te-adânciră barbarii de tirani | 
Acum ori niciodată croieşte-ți altă sa 

La care să se-nchine şi cr 


Că-n aste mâni mai curgă 
Şi că-n a noastre pieptul 
Triumfător în lupte, un ni 


F. 

înalță, nte şi cată e ti 

Cum ME mie în munte Vâini Î 
Un glas ei mai aşteaptă şi Sar ca lupi în Stane; 
Bătrâni, bărbaţi, juni, tineri, din munţi Sia ce 


Priviţi, mărețe umbre, Mihai; Ştefan, Caine, 
Româna națiune, ai voştri stranepoți, 

Cu brațele armate, cu foGUl VOSERUI Via 
„Viaţă-n libertate ori moarte 5 strigă toți 


Pre voi vă nimiciră a pizmei rautale 

şi oarba neunire la Milcov Şi Garpaţi | 

Dar noi, pătrunşi la suflet de Sfanta libertatea 
Jurăm că vom da mâna Să fim pururea frați d 


O mamă văduvită de Ia Mihai Sel Mare 
“Pretinde de la fii-şi azi mână d-ajutori 

i blastămă cu lacrimiin ochi pe Orişicatiă 
În astfel de pericol s-abiage vânzători | 


De fulgere să piară, detrasiBăsi pucioasă, 
Oricare s-ar retrage din glorios loc, 
Când patria sau mamaăj 6 iniiiiuioasa, 
Va cere ca să trecem prin sabie Siiae | 


N-ajunse iataganul babBăiBăsemiliirie 

A cărui plăgi fatale şi AN mal simtim; 
Acum se vâră cnuta îi ui ne, 
Dar martor ne e Domni 555 primim | 


N-ajunse despotismulBWBIiB i arbie, 

A! cărui jug din secui RIN; 
Acum se-ncearcă cruzi ilie, 

Să ne răpească limba, INN ciăm | 


Români din patru ung (NN ela tă, 
Uniţi-vă în cuget, uniți simţiri 

Strigaţi în lumea larg RN 
Prin intrigă şi silă, vic IRI 


Preoți, cu cruce-n frunte CRGRBBRIR Sia sină, 
Deviza-i libertate şi scopul ei preăS&ă 
Murim mai bine-n luptă, cu glorie depliTIaă 


Decât să fim sclavi iarăşi în vechiul nost' pătat | 


Poezia «Uiiigunet» [1848] de Andrei Mureşanu i 

Un eveniment 


de excepţie: 


„Picior de Paris” în sărbătoare — a şaptea întâlnire anuală a fiilor satului Poenărei 


Anno Domini 2010, 
august 21, sâmbătă... Zi 
de sfârşit de vară cu 
temperaturi caniculare, de 
parcă _tropicele s-ar fi 
mutat pe valea Râului 
Doamnei. Dar după 
prăznuirea Adormirii 
Maicii Domnului, şi 
căldura pare să-şi mai fi 
tocit colții sub  adierea 
Puf A | blândă a vântului curgând 
E PPR | var! = parcă la vale dintre 
vârfurile munţilor. Urcând pe drumul asfaltat, clopotul Bisericii „Cuvioasa Paraschiva” 
ne cheamă la a şaptea întâlnire anuală a fiilor satului Poenărei. Torenţii din ultimele ploi 
au spălat nemilos ulița cu pretenţie de drum, transformând-o într-o cale a Golgotei. 
Pietrele colțuroase pun la grea încercare maşinile, trimițând memoria dincolo de 1938, 
când premierul de atunci, Armand Călinescu, ordonase să se facă pe aici unul dintre cele 
mai moderne drumuri ale ţării, spre ceea ce avea să se numească mai în glumă, mai în 
serios, „Picior de Paris”. 

Urcăm printre livezi de prun, măr şi păr minunându-ne de bogăţia roadelor care 
mai că rup crengile. Fostul secretar de stat în Ministerul Agriculturii, Dumitru 
Cosmescu, ne spune că în urmă cu mai bine de două decenii, România ocupa locul 
secund în lume după Iugoslavia la producţia de prune, iar Argeșul, locul doi în țară după 
Vâlcea. „Azi puteam să ne îmbogăţim valorificând prunele ]...”, constată dumnealui cu 
amărăciune. Într-un târziu, cu chiu, cu vai, ajungem la biserica unde astăzi bate inima 
comunităţii. Ne închinăm ca nişte buni creştini ce suntem şi ne aplecăm genunchii şi 
frunţile în fața troiței eroilor căzuţi în lupta împotriva totalitarismului comunist acum 
mai bine de jumătate de veac. 

În porțile larg deschise ale lăcaşului de cult ortodox ridicat prin truda bunilor 
creştini localnici între 1937-1943 
ne întâmpină cu braţele deschise 
ctitorul evenimentului, Virgil 
Baciu, care, de şapte ani, îi 
asigură continuitatea. 

Atunci a pornit la drum 
pentru a asigura  dăinuirea 
localităţii natale alături de Gigi 
Vlad — Dumnezeu să-l odihnească 
în pace alături de cei drepţi ! — şi 
de Sorinel Păunescu, 

În timp i s-au alăturat 
localnici şi mulţi prieteni ca 
profesorul Gheorghe Nicuţ, 
prezent de la prima întâlnire 
organizată în colaborare cu primăria reprezentată de primarul Mihai Ungurenuş. 

Şase preoți oficiază slujba de pomenire a eroilor împuşcaţi la Jilava în 18 iunie 
1959, pentru că s-au împotrivit fiarei bolşevice care răsturna rânduielile ştiute din moşi- 
strămoşi. Numele preoţilor Nicolae Andreescu şi loan Constantinescu, învățătorului 
Gheorghe Popescu şi baciului Nicolae Ticu- 
Sorescu — propuse de către consilierul local 
Sorinel Păunescu să denumească uliţe ale 
satului Poenărei — li se adaugă multe altele 
spre veşnică pomenire. 

Virgil Baciu e podidit de lacrimi 
constatând că fiii satului sunt mai puţini ca 
altădată, fiind depăşiţi la număr de 
„Străinaşi” şi lacrima îi sugrumă vocea într-o 
primă fază, când voia să facă deschiderea 
pentru lansarea revistei anuale a satului şi a 
două cărţi pe care le-a sponsorizat. 

Mai apoi reuşeşte să anunţe că va preda ştafeta organizării reuniunii din 2011 
prietenului şi finului său Nicolae Stoian şi că s-au anunţat localnici cu suflet mare 
interesaţi s-o ducă mai departe în timp, spre veşnică dăinuire. 

Din lacrima lui Virgil, iată, se întrupează, viitorul, care are temelii solide în 
bisericile pe care le-a ajutat să rămână în picioare, în tradiția reuniunii anuale de la 
Poenărei, poate singurul sat din ţară care-şi sărbătoreşte ziua, lansându-şi revista anuală, 
în publicaţia lunară Argeşul de Nord, destinată zonei rurale, pe lângă care S-a înfiripat şi 
prinde puteri cu fiecare nouă zi o asociaţie agricolă cu acelaşi nume, în cultul eroilor şi 
în încrederea în capacitatea tinerei generaţii de a duce mai departe moştenirea 
părintească. Şi nu-i puţin lucru pentru fosta comună musceleană care risca să decadă de 
la Statutul de sat la cel de cătun cu câteva zeci de suflete. 

În prima zi de sâmbătă după 
sărbătorirea Sf. Maria, Poenăreii îşi 
dublează, dacă nu chiar îşi triplează 
numărul locuitorilor în ultimii şapte 
ani, şi asta graţie lui Virgil Baciu, 
care a adus cunoscuţi şi prieteni 
alături de consătenii printre care se 
regăsesc acum 20 proprietari 
„Străinaşi”, din care jumătate şi-au 
clădit case,  împământenindu-se. 
Numai în ultimul an trei români au 
cumpărat aici pământuri şi doi şi-au 


«Nu avem nevoie de comunişti !» de Ion . Ştefan şi «Aşa s-a născut jurnalul», de 
Titu Napoleon Berevoescu sunt cărţi de învăţătură pentru cei prezenţi şi viitori. Prima 
reînvie epoca legalizării dictaturii comuniste prin alegerile furate din noiembrie 1946 în 
fostele judeţe Argeş şi Muscel şi este bazată pe memoria documentelor scoase din arhive 
şi pe mărturiile supravieţuitorilor. Istoria adevărată trebuie cunoscută, spunea autorul, 
prof. Ştefan, care timp de mai bine de trei ani s-a documentat, lăsând baltă pentru 
moment subiectul care îl obseda — Rezistenţa armată împotriva comuniştilor — carte pe 
care o pregăteşte pentru anul viitor. Fapte de viaţă incredibile de-a dreptul, într-o 
împletire care pe alocuri pare chiar absurdă între omenia unora şi ticăloşia altora, toți 
semeni, vecini Sau tipi pe care-i ştiam în cu totul altă lumină ori cu copiii cărora mulți am 
fost prieteni, fără a cunoaşte trecutul întunecat Sau a bănui chinul ispăşirilor pentru a 
căpăta dreptul la viitor. 

Titu Napoleon Berevoescu, autorul multor scrieri, inclusiv a monografiei comunei 
căreia îi poartă numele, ne prezintă un jurnal de călătorie prin ţară şi străinătate, înainte 
şi după 1990. Este o carte a descoperirilor unor locuri din împrejurimi Sau mai depărtate, 
şi de ce nu, a propriului „eu”, care ne trimite de la Berevoeşti la Câmpulung-Muscel, la 
Piteşti, Bucureşti, Amara şi Govora, la Moscova, Kiev, Leningrad în timpul fostului 
URSS, în Bulgaria sau Franţa, pentru a reveni acasă îmbogăţit cu cunoştinţe care te pot 
ajuta să te înţelegi mai bine pe tine însuţi şi, pe cale de consecinţă, lumea în permanentă 
transformare în care trăim. Ambele cărţi sunt scrise într-un stil alert, care-l ţine pe cititor 
cu sufletul la gură până la ultima filă şi-l îndeamnă la meditaţie fie şi pornind numai de 


la întrebarea banală „Ce-ar fi dacă ?...”. 
Oameni pentru oameni 
La sărbătoarea fiilor satului Poenărei, au venit prieteni mai noi şi mai vechi, 
oameni care încep să fie receptaţi drept „de-ai casei”, 
Cum maestrul Gheorghe Dinică s-a mutat în veşnicie, 
a venit Soția sa, doamna Doina, şi s-a bucurat enorm 
văzându-i fotografia în revista Satului, alături de 
cunoscutul om de cultură localnic Costel Samoilă, care 
nu S-a Sfiit să-l certe în biserică pe primarul 
Ungurenuş pentru Starea proastă a drumului spre 








construit case, ceea ce nu-i puţin în vreme de criză 








revistă monografică anuală 5 

„Picior de Paris”, dar şi să-l laude că a asfaltat calea spre Corbii de Piatră, neasemuită 
biserică scobită în stânca muntelui din Satul Jgheaburi — dar şi alături de rapsozii Leana 
şi Nicu Oprea, pe care starea sănătăţii i-a oprit să fie prezenţi la această ultimă reuniune. 
Cu un zâmbet enigmatic, doamna privea imaginea soțului de pe telefonul mobil şi poate 
că spiritele lor dialogau, schimbând impresii... 

Actrița Doina Ghiţescu, maestră de ceremonii la serbarea câmpenească din curtea 
şcolii din sat, cu inepuizabilul său patos a dezmorțit atmosfera, generând momente de 
bună dispoziţie de calitate şi a făcut intrări spectaculoase atât pentru formaţia de fluieraşi 
din Corbi, cât şi pentru îndrăgitele soliste de muzică populară Ştefania Rareş şi Valentina 
Ionescu, precum şi pentru tinerele, dar extrem de talentatele Giulia şi Adelina, care au 
adus ritmurile moderne pe iarba frământată mai întâi de hore. 

Scurtele cuvântări rostite de oameni ca primarul Nicolae Smădu din Domneşti, 
viceprimarul Robert Badea de la Berevoeşti, realizatoarea Elena Picu (West Tv) sau 
jurnalistul Doru Bobi (Argeş Expres), au fixat în timp şi Spaţiu importanţa momentului 
trăit, ca şi semnificaţiile sale. Sorinel Păunescu. soția sa şi prietenii au oficiat la grătarele 
pe care s-au rumenit mititeii, fleicile şi pastramele, în tuciuri de dimensiuni pantagruelice 
s-au făcut mămăligi aurii pentru bulzurile cu brânză de 
burduf, a curs berea în valuri şi S-a degustat cu 
religiozitate acea licoare deosebită care este ţuica de 
Poenărei, lăsându-se să cadă pe buza friptă a pământului 
câteva picături de sufletul morţilor, potrivit vechilor 
datini... S-au înfrățit la mese popii cu primarii şi cu 
poliţiştii, ţăranii cu cărturarii, artiştii cu toți cei prezenţi, 
fiecare bucurându-se de clipa trăită şi promițându-şi 
revederea peste un an. Târziu, în noapte S-a aprins focul de 
tabără în care S-au ars ca pe vremea dacilor cele rele, 
lăsând loc celor bune să se adune. 

Virgil Baciu, soţia şi cele două fiice ale lor au 
reuşit performanţa de a fi prezenţi peste tot, de parcă ar fi 
fost personaje fermecate de basm, având pentru fiecare un 
zâmbet, un cuvânt potrivit Sau o strângere de mână şi făcându-i Să se simtă acasă. Şi cea 
mai bună dovadă a fost a familiei Nicolae luraşcu, inginerul venit de la Bucureşti pentru 
prima dată la acest eveniment. În fapt era o revenire prin locurile unde dumnealui îşi 
petrecuse tinereţea, în urmă cu aproape jumătate de 
veac... 

Petrecerea a ţinut, 
ca de obicei, până în zorii 
zilei de duminică şi toţi 
participanţii, indiferent de 
ora la care S-au retras, 
n-au uitat Să adreseze 
străbuna urare: 

upă răsturnarea lui Ceauşescu au apărut amănunte cu privire la modul în care mai 
multe mici formaţiuni de „partizani” au fugit in Munţii Carpaţi, începând cu anul 1945, 
şi au rezistat arestării de către autorităţi. Ultimul partizan a fost ucis, în Munţii 
Banatului, în 1962. Această „rezistenţă anticomunistă armată”, aşa cum i s-a spus, a fost un 
fenomen spontan şi nu există nici un fel de legături între diversele formaţiuni, deşi au fost animate 
de un ţel comun, acela de a nu se supune consecinţelor comunizării ţării. Formațiunile, constituite 
în medie din 10 până la 40 de persoane, nu reprezentau o ameninţare majoră pentru puterea 
comunistă, deşi atâta vreme cât rămâneau în libertate subminau pretenţia regimului de a deţine 
controlul deplin al ţării. Formațiunile s-au constituit în satele de la poalele dealurilor şi munţilor şi 
erau compuse din ţărani, foşti ofiţeri din armată, avocaţi, medici, studenţi şi muncitori. Armamentul 
lor era un amestec de puşti, revolvere şi pistoale-mitralieră rămase din timpul războiului, dar 
aceste formaţiuni se confruntau întotdeauna cu o acută lipsă de muniţie. Erau sprijinite de săteni, 
care le aduceau alimente şi îmbrăcăminte şi adesea le asigurau adăpost. Propaganda comunistă a 
vremii i-a numit pe aceşti partizani anticomunişti drept „legionari”, adică membri ai mişcării de 
extrema dreaptă cunoscută sub numele de Garda de Fier şi, într-adevăr, unii dintre ei fuseseră 
membri ai acesteia. Cu toate acestea, partizanii nu erau în nici un caz în exclusivitate legionari, 
după cum se poate vedea în statisticile Securităţii. Un raport al Direcţiei Generale a Securităţii 
Poporului din 1951 afirma că afilierea politică a unui număr de 804 persoane arestate, fie pentru că 
au aparţinut, fie pentru că au ajutat 17 „bande din munţi”, era după cum urmează: 88 de foşti 
membri ai Partidului Naţional Ţărănesc al lui luliu Maniu; 79 de membri ai Frontului Plugarilor; 73 
de foşti legionari; 42 de foşti membri ai Partidului Comunist; 15 membri ai Partidului Naţional 
Liberal ş. a. Potrivit unui alt raport al Securităţii, datat septembrie 1949, existau „bande teroriste” 
active în regiunile: Craiova, Braşov, Ploieşti, Suceava, Galaţi, Oradea, Cluj, Timişoara şi 
Constanţa. Nici una dintre aceste formaţiuni nu număra mai mult de 25 de persoane, potrivit 
raportului, iar majoritatea aveau mai puţin de 10 membri. 
rmaţiunea care a supravieţuit cel mai mult a fost cea a „Haiducilor Muscelului”. O 
persoană implicată îndeaproape în activitatea acestei formaţiuni şi unul dintre 
upravieţuitori a fost Elisabeta Rizea, care a făcut şi o relatare a primelor luni de 
activitate. Arestarea ei, curând după aceea, face ca pentru restul poveştii să ne bizuim pe versiuni 
indirecte, oferite de rudele participanţilor. Multe dintre date şi incidente sunt confirmate de 
documentele Securităţii, deşi deloc surprinzător, aceasta din urmă oferă o interpretare diferită de a 
participanţilor. De pildă, aceste documente pretind că civili nevinovaţi au fost ucişi de către 
partizani, în mod constant numiţi „terorişti fascişti”. Ceea ce reiese clar din ambele surse este că 
acest grup, care nu a numărat niciodată mai mult de 30 sau 40 de persoane, a fost constituit de 
către doi foşti ofiţeri de armată, Gheorghe Arsenescu şi Toma Arnăuţoiu, în judeţul lor natal, 
Muscel, de la poalele Carpaţilor. Potrivit documentelor Securităţii, Arsenescu ascunsese arme într- 
un schit din satul Cetăţeni, în vara anului 1947, iar în primăvara următoare a organizat o grupare 
„teroristă” din care făceau parte, printre alţii, Petre Cojocaru, Loghin Predoiu, lon Mica, precum şi 
lon şi Gheorghe Purnichescu. Arsenescu şi-a petrecut toamna şi iarna în Bucureşti unde, la 
sfârşitul anului 1948, Toma Arnăuţoiu l-a contactat în vederea creării unui grup de rezistenţă în 
zona Nucşoarei. Potrivit relatărilor recente ale contemporanilor lui, Arsenescu pare să-şi fi pus 
speranţele într-o insurecție armată generală, ce urma să fie condusă de foşti ofițeri de armată, în 
vestul ţării, speranţă care nu s-a materializat niciodată. Arsenescu a fost de acord să-i furnizeze lui 
Arnăuţoiu arme uşoare, iar cel de-al doilea s-a reîntors la Nucşoara cu Nicolae Niţu şi i-a mai 
recrutat pe fratele său, Petre Arnăuţoiu, pe Ion Chirca şi pe preotul satului, lon Drăgoi. În martie 
1949, Arsenescu a sosit la Nucşoara pentru a se alătura grupului, iar în lunile următoare, acesta 

s-a lărgit, cuprinzând şi alţi săteni. Ministerul de Interne era evident îngrijorat că simbolul 
rezistenţei întruchipat de această formaţiune ar putea deveni contagios şi, pentru acest motiv, a 
împânzit regiunea cu trupe şi cu ofiţeri ai D.G.S.P. Ajutaţi de cunoaşterea terenului muntos şi dificil 
şi cu sprijinul mai multor familii din comuna Nucşoara, în special al lui Gheorghe şi Elisabeta 
Rizea, al lui lon Săndoiu şi lon Sorescu, gruparea şi-a asigurat provizii şi a scăpat de arestare. În 
noaptea de 18 iunie 1949, membrii grupului au fost prinşi într-o ambuscadă, în timp ce veneau să 
strângă provizii, iar în schimbul de focuri ce a urmat au fost ucişi doi ofiţeri de Securitate. Fuga 
grupului, la adăpostul întunericului, printr-un cordon de securitate dispus în jurul zonei, a fost 
urmată de o operaţiune masivă de căutare, efectuată de două batalioane de armată şi de unităţi 
ale trupelor de Securitate, precum şi de arestarea familiilor suspectate de a-i fi ajutat. Printre cei 
arestaţi se afla Elisabeta Rizea. Aceasta relatează cum a fost dusă la primăria din Nucşoara, unde 
a fost lovită de mai multe ori cu o bâtă de locotenentul de Securitate Constantinescu. A fost apoi 
ţinută în pivniţa unei case ţărăneşti timp de patru zile, după care a fost transportată la închisoarea 
din Piteşti. Au trecut 18 luni înainte de a fi judecată. Între timp, a fost bătută de câteva ori de 
subofiţerii Zamfirescu şi Mecu. A fost în cele din urmă judecată şi condamnată, în decembrie 1950, 
la 7 ani de închisoare pentru ajutorul dat grupului de partizani . 

upă ambuscada din 18-19 iunie 1949, Arsenescu a hotărât să-şi împartă oamenii în 

ouă grupe, una sub comanda sa, iar cealaltă sub conducerea lui Arnăuţoiu. Prima 
rupă, care îi cuprindea pe lon Chirca, Titi Mămăligă, Benone Milea, Constantin 

Popescu şi Nae Ciolan, s-a fixat în Valea Râului Doamnei, iar grupa lui Arnăuţoiu, cuprinzând şi pe 
fratele său Petre, ca şi pe Titu, Maria şi Constantin Jubleanu, precum şi pe Maria Plop, s-a dus în 
Valea Vâlsanului. Grupa lui Arsenescu nu a supravieţuit mult timp. Milea a fost capturat la 1 
noiembrie 1949, iar Popescu şi Ciolan au avut aceeaşi soartă trei zile mai tărziu. Chirca a dispărut 
fără urmă. Arsenescu şi Mămăligă au fost prinşi într-o capcană întinsă de trupele de Securitate, 
ultimul fiind rănit într-un schimb de focuri, în timp ce Arsenescu a fugit din zonă şi a dus o viaţă de 
pustnic în zona de dealuri, până a fost în cele din urmă prins îin 1960. Mămăligă a reuşit să se 
strecoare până la grupul lui Arnăuţoiu. Curând după aceea, în primăvara anului 1950, şi acest grup 
a fost nevoit să se separe, pentru a nu fi descoperit. Un grup, format din Titu şi Maria Jubleanu, soţ 
şi soţie, fiul lor Tică, şi un medic tânăr, lon Marinescu, a fost depistat şi, în schimbul de focuri ce a 
urmat, Maria a fost împuşcată mortal. Titu Jubleanu a fost arestat, însă cei doi tineri au reuşit să 
scape şi s-au alăturat celui de-al doilea grup, compus din fraţii Arnăuţoiu, Toma şi Petre, din Maria 
Plop şi din Mămăligă. Marinescu şi Mămăligă au fost omorâţi într-un schimb de focuri cu 
Securitatea în 1952, iar ceilalţi patru s-au ascuns într-o peşteră de lângă satul Poenărei, timp de 
câţiva ani. La 20 mai 1958, fraţii Arnăuţoiu au fost păcăliţi de un localnic, care i-a făcut să bea o 
băutură alcoolică în care fusese pus un drog, şi au fost arestaţi după ce intraseră în comă. Maria 
Plop, care între timp născuse, s-a predat cu fetiţa ei, însă Tică Jubleanu a refuzat şi s-a împuşcat. 
A fost organizată o scotocire a satelor înconjurătoare din zonă ca să se predea şi au fost arestate 
zeci de familii pentru ajutorul dat fraţilor Arnăuţoiu. 

rocesul fraţilor Arnăuţoiu a avut loc în anul următor. Toma şi Petre Arnăuţoiu au fost 

condamnaţi la moarte şi executaţi de către un pluton de execuţie la Închisoarea 

Jilava, aşa cum s-a întâmplat şi cu următoarele persoane acuzate de a le fi dat 
ajutor: Nicolae Andreescu şi loan Constantinescu, preoţi ortodocşi în Poenărei, lon Drăgoi, preotul 
ortodox al satului Nucşoara, Nicolae Băşoiu, Titu Jubleanu, Constantin Popescu, lon Săndoiu, 
Nicolae Sorescu şi Gheorghe Tomeci, toţi ţărani, precum şi învățătorii Alexandru Moldoveanu, 
Nicolae Niţu şi Gheorghe Popescu. Benone Milea a fost, de asemenea, condamnat la moarte şi 
executat, iar Maria Plop a fost condamnată la închisoare pe viaţă şi a murit în temniţă. Alte 
persoane judecate cu acest grup au fost, potrivit documentelor Securităţii, Ilie Dragomirescu şi lon 
Grigore, arestaţi la 22 iunie 1958, Nicolae Vasilescu, arestat la 4 iulie 1958, şi lon Dumitrescu, 
arestat la 6 februarie 1959. Toţi au primit condamnări la închisoare pe termen lung. 

Procesul lui Arsenescu a avut loc în februarie 1962, la doi ani după capturarea sa. A fost 
condamnat la moarte şi executat la Jilava la 29 mai 1962. Soţia sa, Maria, şi tatăl său, Gheorghe, 
au fost de asemenea judecaţi pentru ajutorul pe care i l-au dat şi au primit pedepse cu închisoarea 
pe termen de 10, respectiv, 15 ani. 

in toamna anului 1952, s-a produs o schimbare de tactică la grupul de partizani. 
Până atunci, ei gravitaseră în jurul comunelor: Nucşoara, Slatina, Sboghiţeşti, unde 
veau cei mai mulţi susţinători. Dar, în aceste sate, Securitatea îşi crease 
deopotrivă o agentură informativă destul de amplă. De aceea, la sfârşitul anului 1952, partizanii 
s-au retras în apropierea comunelor Corbi, Poenărei, unde aveau mai puţine legături. Ca urmare, 
erau şi mai puţin vulnerabili, întrucât Securitatea nu ştia unde se aflau partizanii şi nu putea crea 
o reţea informativă. 


Din 1953, legăturile cu Nucşoara au fost întrerupte aproape total. Singurele persoane de 
contact cu acest sat au rămas surorile Ana Simion şi Marina Chirca. Tot ele transmiteau ştirile 
soţilor Arnăuţoiu, care însă nu au mai avut nici un contact personal cu fiii lor, Toma şi Petre, 
începând cu acel an. În perioada 1953-1958, Securitatea nu a deţinut alte noutăţi despre 
partizani decât „jefuirea” unor stâni, cabane, lucrări silvice. Ele nu permiteau însă localizarea 
grupului alcătuit atunci din Toma şi Petre Arnăuţoiu, Tică Jubleanu şi Maria Plop. Probabil, prin 
1952-1953, aceştia s-au stabilit definitiv în apropierea comunei Poenărei, în punctul „Râpile cu 
brazi”. Aici şi-au făcut un bordei complet camuflat, folosit până în 1958: într-un perete abrupt şi 
lutos, au săpat o cameră adâncă de câţiva metri, la intrare, era fixată o uşiţă camuflată cu 
pietriş şi vara cu frunze şi vegetaţie. Bordeiul, fiind în peretele abrupt, nu se putea ajunge la el 
decât pe o scară destul de lungă, pe care partizanii şi-o confecţionaseră din frânghie. Tocmai din 
aceste motive, era foarte greu de vizualizat. 

Nici una din tehnicile Securităţii amintite anterior nu a dus la descoperirea acestui bordei. 
În cele din urmă, arestarea a fost posibilă datorită unei trădări. Totuşi, pentru a ajunge la 
momentul arestării, Securitatea a folosit trei combinaţii informative deosebit de ingenioase. 

rima combinaţie o viza pe Ana Simion, legătura partizanilor din Nucşoara. Ea era 

singurul punct viabil de pornire al Securităţii pentru localizarea partizanilor: „În 

comuna Nucşoara, satul <Bahna>, exista o magazie a S.M.T.-ului. În apropierea 
acestei magazii, domiciliau Marinica Chirca şi sora acesteia, Ana Simion. Agentul trebuia deci 
mutat într-o funcţie oarecare la această magazie de alimente. În felul acesta, agentul <Mohora 
Mihail> a fost introdus în zonă chiar în vecinătatea surorilor Chirca. Întrucât agentul era 
necăsătorit, el a cerut unui cunoscut al său să caute în sat o femeie care ar putea să-i gătească 
mâncare contra plată. Ca urmare, cunoscutul agentului i-a comunicat acestuia după un timp că ar 
putea să ia masa la locuitoarea Ana Simion. Întrucât agentul <Mohora Mihail> se mutase cu 
domiciliul la Ana Simion, el avea posibilitatea să stabilească toate deplasările făcute de cele două 
femei, Ana Simion şi Marina Chirca. 

Câteva luni mai târziu, prin natura relaţiilor care se creaseră între agentul <Mohora Mihail> 
şi Ana Simion, agentul devenise un fel de stăpân al casei. El începuse să repare acareturile din 
curte, salariul câştigat îl aducea în casă, cumpărase un vițel pe care îl creştea, făcea planuri în 
legătură cu repararea casei şi alte asemenea treburi gospodăreşti, fapt care a determinat-o pe 
Ana Simion să vadă în agentul nostru un om cu intenţii serioase de a rămâne în comună şi de se 
căsători cu ea.”. [loana Raluca Voicu-Arnăuţoiu, Luptătorii din munţi. Toma Arnăuţoiu. Grupul de la 
Nucșoara. Documente ale anchetei, procesului, detenției, București 1997, p. 601-605] 

În aceste condiţii, agentul urma să facă împreună un drum la Miercurea Ciuc, pentru a-şi 
ridica certificatul de naştere în vederea căsătoriei şi a o prezenta <verişoarei> sale ce locuia în 
acest oraş. Pe drum, cei doi sunt arestaţi sub pretextul deţinerii unei mari cantităţi mari de alcool 
şi au fost aduşi la Miliție, apoi la Securitate. În aceste împrejurări, Ana Simion a fost recrutată ca 
agentă în vederea arestării partizanilor. În această combinaţie se miza mult şi pe influenţa pe 
care agentul o avea asupra ei. Totuşi, combinaţia a fost un eşec, Ana Simion a fost cuprinsă de 

remuşcări. Odată întoarsă acasă, fuge împreună cu sora sa în alt sat, unde vor sta ascunse 
câţiva ani, până au fost arestate în 1963 

doua combinaţie informativă îl viza pe preotul Andreescu, din Poenărei, despre 

care se ştia de asemenea că are legături cu partizanii. Preotul Andreescu a fost 

scos din satul natal, întrucât arestarea sa ar fi dus imediat la schimbarea poziţiei 
partizanilor: „Prin Departamentul Cultelor (de la Bucureşti), s-a solicitat împuternicitului de culte 
regional şi episcopului de Argeş să dea 5-6 preoţi care, timp de o lună sau două, să meargă în 
nordul Moldovei în misionarism, pentru combaterea stilismului. Astfel, organele Securităţii de stat, 
printre persoanele propuse împuternicitului de culte l-a numit şi pe preotul Andreescu Nicolae 
din comuna Nucşoara. Pentru ca în zonă să nu se nască bănuieli, au fost propuşi şi doi preoţi din 
comunele vecine în care preotul Andreescu îşi desfăşura activitatea bisericească. La Mitropolia 
din laşi, organele noastre au aranjat ca aceşti preoţi să fie repartizaţi cât mai departe unul de 
altul.” [Ibidem, p. 618-619]. Astfel a fost posibilă arestarea preotului Andreescu şi anchetarea sa. 
Pe această filieră, s-au obţinut informaţii extrem de importante ce au permis elaborarea 
combinației finale, care a dus la arestarea partizanilor. 

ombinaţia l-a avut ca subiect central pe Grigore Poinăreanu. „Studiind şi alte 

elemente de legătură ale bandei, organele noastre s-au oprit totuşi asupra numitului 

Marinache Ghe> (Grigore Poinăreanu), deoarece el rămăsese ultima legătură a 

bandei cunoscută organelor noastre şi singurul deci în măsură ca într-un timp relativ scurt să 
predea organelor Securităţii de stat întreaga bandă”. [/bidem, p. 601-605] 

Grigore Poinăreanu era considerat de către partizani o persoană de mare încredere. Timp 
de câţiva ani, acesta îi susţinuse permanent, punându-le la dispoziţie haine şi alimente. De 
asemenea, era una dintre puţinele persoane la care partizanii veneau acasă după retragerea din 
1953, aceasta şi fiindcă locuia în Poenărei, deci aproape de bordei. Totuşi, Poinăreanu avea 
punctul său slab, care l-a determinat să accepte colaborarea cu Securitatea: „Faptul că 
<Marinache Ghe> ducea o viaţă de huzur, că-i plăcea viaţa desfrânată şi de plăceri, că era 
foarte comod, determină organele de Securitate să creadă că el nu va renunţa cu atâta uşurinţă 
la acest mod de viaţă şi îndeosebi la libertate.” [/bidem, p. 627]. 


oinăreanu avea fixată o întâlnire cu partizanii pentru seara de 19 mai 1958, în 

apropierea casei sale. A adus cu sine o sticlă de ţuică în care fuseseră introduse 

narcotice puternice. Partizanii nu au fost surprinşi, întrucât mâncaseră şi băuseră cu 
Poinăreanu şi înainte. Când narcoticul şi-a produs efectul, Poinăreanu a dat semnalul ofiţerilor de 
Securitate aflaţi în apropiere şi s-a produs arestarea: „M-am dus şi am condus pe Poinăreanu 
până aproape de casă fiind ora 24, m-am întors la Arnăuţoiu Petre pe care l-am găsit dormind, 
aproape înţepenit. Am tras de el şi l-am zgâlţâit fără să-mi dau seama ce are, şi văzând că nu se 
poate scula, am căzut şi eu alături de el. Aceasta se întâmplă pe la ora 1. Îmi mai aduc aminte că 
la ziuă au apărut mai multe siluete, eu fiind ridicat în picioare, striga ceva, am rupt-o la fugă şi am 
auzit împuşcături — rafale de pistol automat. Nu ştiu ce s-a mai întâmplat că m-am trezit la arestul 
Securităţii din Piteşti.”. [/bidem, p. 633] 

„După arestarea lui Arnăuţoiu Toma, eu (Petre Arnăuţoiu) m-am retras în direcţia nord, 
spre comuna Corbi. După ce am parcurs circa 1 km staționând în marginea Râului Doamna, am 
fost descoperit şi am trecut Râul Doamna prin apă. Am parcurs iarăşi vreo 400 m şi m-am ascuns 
într-un boschet, aşteptând ca organele ce mă urmăresc să treacă neluând în seamă acel loc. Am 
fost nevoit ca la aducerea câinilor de urmărire să mă ridic din boscheţi şi astfel am fost arestat. De 
aici, la cererea organelor de stat, am condus aceste organe la locul unde aveam bordeiul 
pentru arestarea şi a celorlalţi doi — respectiv Jubleanu Constantin şi Plop Maria. La strigătul meu 
şi la somaţia organelor de stat, Plop Maria a ieşit din bordei împreună cu copilul (loana) şi 
coborând pe scară, a fost arestată când a ajuns jos. Privitor la comportarea lui Jubleanu 
Constantin, am fost de faţă când, la somaţiile făcute, în loc să se predea, a deschis foc de armă.”. 
[Ibidem, p. 636] 

Acesta a fost sfârşitul „Haiducilor Muscelului”: Constantin Jubleanu a murit în schimbul de 
focuri, la bordei, iar Toma şi Petre Arnăuţoiu, ca şi Maria Plop şi fiica ei de doi ani au fost arestaţi 

A n cronica rezistenței antitotalitariste din România, operațiunile inițiate de către Gruparea 
de partizani <Haiducii Muscelului», coordonată de Gheorghe Arsenescu, colonel în Armata 
regală, constituie un episod de ință al Luptei împotriva regimului comunist instaurat 

prin forță, de către trupele sovietice " eliberatoare”. istența armată anticomunistă de pe 
versanții sudici ai Munţilor Făgăraş se situează, prin intensitatea operațiunilor organizate, prin 
durata considerabilă a activității grupului de partizani [1948-1958] şi prin aria geografică în care 
au acționat membrii săi, între manifestările antitotalitariste de amploare din România. În 
confruntarea inegală cu aparatul represiv al statului comunist totalitar, au căzut eroic la datorie! 
numeroși fii ai plaiurilor muscelene, menținând, prin exemplul lor, nestinsă, flacăra vie a speranței 
în reîntronarea idealurilor de libertate pe pământul patriei. Acum 52 de ani, în sângeroasa noapte 
de 18 spre 19 iulie 1959, membrii activi ai formațiunii de partizani <Ylaiducii Muscelului»: Toma 
şi Petre Amăuţoiu, preoții ortodocşi: Nicolae Andreescu, Ioan Constantinescu şi Ion Drăgoi; 
învățătorii: Ion Mica, Alexandru Moldoveanu, Wicolae Niţu şi Gheorghe Popescu, precum şi 
țăranii: Nicolae Bășoiu, Titu Jubleanu, Benone Milea, Constantin Popescu, Ioan Săndoiu, 
Nicolae Ticu-Sorescu şi Gheorghie Tomeci au fost executați, la Închisoarea Jilava, printr-o sentință 
odioasă, ca „elemente dușmănoase care au organizat bande teroriste în nordul fostelor județe Argeş 
E uscel, pentru a desfășura o activitate contrarevoluționară împotriva statului şi regimului 
democrat-popular”, trupurile lor crunt schingiuite de către torționari, în timpul unor îngrozitoare 
anchete, fiind aruncate într-o groapă comună, în loc ascuns şi acum urmaşilor acestor eroi, care ar| 
|fi vrut să le ştie mormântul, pentru a pune o lumânare la căpătâi, spre odihna sufletelor şi spre 
recunoaşterea sacrificiului lor suprem în lupta împotriva comunismului. Pentru „crima” de a fi 
sprijinit material şi moral, lupta pentru libertate a partizanilor din Munţii Făgăraş, tribunalele 
militare ale regimului comunist au condamnat sute de patrioți din zonă, printre care şi pe Iuliana 
Constantinescu-Preduț din Poenărei, sentințele totalizând peste 2000 de ani de temniță. 

IULIANA |. CONSTANTINESCU-PREDUȚŢ 
[1929 —2002] 


Studii: Şcoala primară Poenărei; Liceul de fete Câmpulung-Muscel şi Liceul 
„Principesa Elena” din Braşov; Facultatea de Istorie din Universitatea 
Bucureşti. Activitate didactică: profesoară la Şcoala generală Cobadin- 
Dobrogea, unde a fost arestată [1958], deşi era gravidă în luna a şaptea; 
condamnată la 12 ani de muncă silnică pentru „infracţiunea de omitere de 
denunţ” a membrilor Grupării de partizani «Haiducii Muscelului». A născut, 
la 18 septembrie 1958, în Închisoarea Văcăreşti, o fetiţă, Libertatea-Justina 
Părinţii lulianei: preotul loan Constantinescu a fost condamnat şi executat 
la Închisoarea Jilava [1959], iar mama sa, Justina Constantinescu, a 
îndurat ani grei de detenţie, ambii fiind acuzaţi de „participare la Rezistenţa 
armată anticomunistă de pe versanţii sudici ai Munţilor Făgăraş” 
———— Preocupări literare: publică volumul memorialistic «Speranţe încătuşate» 
[1999, reeditat 2000], în care evocă infernul detenţiei sale în închisorile comuniste de la: Piteşti, 
Văcăreşti, Jilava, Miercurea Ciuc, Arad, Oradea. 

amna luliana Constantinescu-Preduţ a fost arestată cu o zi înaintea tatălui său, la 
1 iunie 1958. Cărată la anchetă, observase într-o zi, pe unul dintre pereţii încăperii, 
pată mare de sânge proaspăt încă. Anchetatorul zbieră la ea: „Vezi sângele 
acesta ?... E al lui tac-tu !... Aşa stropesc camera şi cu sângele tău, dacă nu vorbeşti !...”. Tânăra 
îşi pierdu cunoştinţa. Era însărcinată în luna a şaptea. Îşi aminteşte foarte vag că, trezită din leşin, 
a fost sfătuită să accepte avortul: „Ţi-l scoatem noi, bucăţi-bucăţi”. Se aude încă şi astăzi 
răspunzând: „Dacă mi-aţi luat libertatea fizică personală, n-aveţi dreptul să-mi interziceţi să 
hotărăsc eu asupra libertăţii copilului meu de a se naşte !” Intervenţia „medicală” o afundă într-o 
nouă pierdere a cunoştinţei. 

A doua zi, se afla la spitalul penitenciar Văcăreşti, condusă de un căpitan care se dădea 
drept Constantinescu. Cel din urmă recomandase cadrelor locale: „—Dânsa nu-i deţinută; e reţinută 
doar. S-o duceţi într-un loc unde să stea liniştită”. A fost azvârlită, până seara, într-un closet de tip 
turcesc, cu cinci „găuri” ce debordau de murdărie; deasupra acesteia, trona o porţie de mămăligă 
cu brânză. Înspăimântată în continuare de puterea biologicului asupra spiritului, se îngrozeşte încă 
de foametea sarcinii sale de atunci, de pofta înnebunitoare, pe care numai o femeie o poate 
înţelege, care a împins-o să întindă mâinile, să înşface hrana de mălai aromitoare, în pofida a ce o 
înconjura, şi s-o mănânce. 

Ajunsă în celulă, doctorul responsabil, Naftalis, a avertizat-o mârâit: „—Să nu te prind că baţi 
în uşă, până nu se vede capul copilului !”. 

Capul s-a văzut la 18 septembrie 1958, când a născut o fetiţă, înregistrată peste zece zile 
l-a hotărât numele: Libertatea-Justiţia, cel din urmă şi în amintirea multor femei din neamul lor, 
botezate Justina. 

O colegă de detenţie Nina, fiica generalului Dombrovschi, practica spiritismul. Folosindu-se 
de calea aceasta, i-a proorocit, înainte de naştere, că urma să aibă fetiţa cu pricina şi să execute 
doar jumătate din pedeapsă. Într-adevăr, Decretul din 1964 a scutit-o de a doua jumătate. 

Copilul îi era adus de trei ori pe zi la alăptat. La pieptul său, îl acopereau într-o clipită zeci 
de ploşniţe. Cu prilejul unei inspeciii, ieşi la raport şi relată în ce condiţii îşi târau zilele. A fost 
necesară această dezvăluire ca doctorul Naftalis să ia măsuri de combatere a paraziţilor. S-a 
procedat sub semnul amenințării: „—Las' că te satur eu de reclamaţii !"... Paturile au fost unse cu o 
soluţie în cantitate atât de mare, încât timp de vreo două săptămâni s-a tot scurs din saltele. La 
ceasurile alăptatului, pruncul era scăldat în lichidul otrăvitor ce-l îneca. 

Nouă ieşire la raport. Şi de data aceasta, s-ar fi părut că i se făcea dreptate „recalcitrantei”. 
| s-a îngăduit să-şi alăpteze fata în closet, vechi privilegiu. 

Curând, luliana s-a îmbolnăvit de mastită. În ultima clipă, înainte de a fi prea târziu, a fost 
dusă la medic, către ceasurile 12. „—Ce mi-o aduci pe asta acum, când trebuie să plec ?!...”. 

Constatându-i starea, îi tăie sânii cu o lamă; o înjură că-l stropise cu puroi; i-a pus o faşă.. 
„De-acum înainte, te descurci cum ştii !..." 

Se răspândise credinţa în spital că femeia care-i dădea să sugă Libertăţii se elibera înainte 
de termen. Zilnic, ciocănea pe ascuns la uşa doamnei Preduţ câte o deţinută - şi ea cu plod care-i 
şoptea: ,—Aici e cutare; azi i-am dat piept Libertăţii !...” Fata i-a fost luată cam pe la trei luni 
jumătate. O femeie sergent-major i-a adus-o s-o privească: „—Uită-te bine la ea, că n-o s-o mai vezi 
niciodată !”. Gestul ei a fost contrabalansat de gestul altei paznice. Atunci când luliana 
Constantinescu-Preduj a părăsit Văcăreşti, înainte de a fi suită în dubă, o gardiancă i-a spus unde 
i se afla copilul şi a liniştit-o, asigurând-o că-l va vizita din când în când. Despărţită de rodul 
pântecului său, mama îi şuşotea în gând următorul cântec de leagăn, intitulat: „Ţie, Libertatea”, 
singurele versuri concepute de ea în tot cursul vieţii. O făcea pe melodia romanţei „S-au scuturat 

toţi trandafirii”: Ai fost născută-n închisoare / Şi-ntr-o celulă, ai crescut ! / Lumina razelor de soare, / 
printre zăbrele, ai văzut ! // Cuvinte dragi de mângâiere / eu n-am putut să-ţi glăsuiesc, / fiindcă, 
acolo-n închisoare, / n-am avut voie să-ţi vorbesc ! // Un cânt de leagăn, niciodată, / mămica ta nu 
ţi-a cântat, / ci, numai lacrimile-amare, / pe trupul tău, ea a vărsat. // Tu creşti, odorule, creşti mare 
1 şi Domnul să te aibă-n pază ! / Puterea Lui mângâietoare / să-ţi lumineze ca o rază !...” 

Astăzi cântându-i-l surd unei codeţinute, mâine alteia, doamna luliana Constantinescu- 
Preduţ s-a pomenit că, până la eliberare, de câte ori era mutată dintr-o celulă în alta, după ce o 
identificau noile colege, cântau în cor, în surdină, „Ţie, Libertatea”. Pentru a-şi salva copilul, atunci 
când a fost întrebată dacă intenţiona să ceară recurs la proces, a scris pe coala de hârtie ce i-a 
fost dată, sub titlul: „În atenţia apărării”, povestea naşterii ei, numele şi când i-a fost răpită fata, în 
puţine vorbe. Pe această cale, soţul său a dobândit informaţiile necesare să-şi poată lua pruncul. 

[Mihai Rădulescu — «Sânge pe Râul Doamnei», fragment] 


MIHAI RĂDULESCU [1936-2009]. Scriitor de beletristică, istoric al detenţiei române sub 
comunism, cercetător al artelor plastice şi editor, una dintre marile personalităţi ale culturii române 
în perioada atât de dureros marcată de experienţa comunismului. A predat limbile engleză şi 
franceză la Facultatea de Teologie Ortodoxă din Capitală. «Istoria literaturii române de detenţie», 
cartea care îl consacră în spaţiul istoriei noastre literare, este şi prima carte de acest gen pentr 

istoria noastră, nu numai literară, ci şi aceea a civilizaţiei. Noua istorie critică a literatu 

memorialistice de detenţie trebuie considerată, în primul rând, una didactică (reeducarea - tema 
acestei istorii — constituie un fenomen unic, în istoria didacticii universale). „Un popor fără istorie nu 
poate rezista în înfruntarea cu viitorul” — cu acest crez, Mihai Rădulescu s-a stins din viață, după o 

erioadă de ani de suferință, în ianuarie 2009. | Gheorghe HOLBEA] 





IULIANA PREDUT-CONSTANTINESCU 


IN «MEMORIALUL VICTIMELOR COMUNISMULUI ŞI AL REZISTENȚEI» DE LA SIGHET. 


Tu ÎI ances 
MIC BOARA 

Tae: Lumi FETITA ESTI 

Poenărei — 
file monoarafice 








„Muzeul sătesc este un arsenal de nădejde prin care un popor 
îşi apără originea, individualitatea şi tot ce a moştenit de la străbuni.”.  — NICOLAE IORGA — 


uzeul satului Poenărei conceput, sub genericul «Poenărei — străbuna 

noastră vatră», pe baza unei tematici ample redactate de prof. Grigore 

Constantinescu, coordonator al Oficiului judeţean Argeş pentru patrimoniul 
cultural naţional, a fost realizat, în anul 1984, de către un grup de intelectuali format din: 
ing. Constantin Samoilă, prof. Eugenia Constantinescu, prof. luliana Preduţ- 
Constantinescu, ing. Nicolae Preduţ, ing. Maria Constantinescu, ing. Vasile Deaconu şi 
înv. Constanţa Andreescu. 

Demersurile iniţiate, în perioada regimului totalitar, pentru organizarea unui muzeu 
sătesc într-un important loc istoric al Rezistenței armate anticomuniste de pe versanţi 
sudici ai Munţilor Făgăraş, au fost, din această cauză, extrem de dificile. Aprobarea 
organizării muzeului s-a condiţionat de: existenţa unui spaţiu adecvat, elaborarea unei 
tematici corespunzătoare criteriilor impuse de legislaţia comunistă în domeniu, solicitându- 
se, de către forul de specialitate, Comitetul judeţean Argeş pentru cultură şi educaţie 
socialistă, menţionarea integrală a textelor care urmau să fie expuse până la ultimul semn 
de punctuație, precum şi includerea, în expoziţie, a unui panou special consacrat „Epocii 
de aur”, „realizărilor obţinute de oamenii muncii din satul Poenărei pe calea construirii 
socialismului biruitor”. Condiţiile impuse fiind respectate întocmai, s-a solicitat — prin 
adresa, al cărei text este reprodus integral, în continuare — aprobarea acestei acţiuni 
unice, pe atunci, în domeniul cultural argeşean: 





MUZEUL JUDEŢEAN ARGEŞ 
nr. 303/ 29. 06. 1984 
către 
COMITETUL JUDEŢEAN ARGEŞ 
PENTRU CULTURĂ ŞI EDUCAŢIE SOCIALISTĂ 


Vă rugăm să avizaţi Tematica expoziţiei permanente «Poenărei — străbuna noastră vatră», 
redactată de prof. Grigore Constantinescu, şef de secţie la Oficiul judeţean Argeş pentru patrimoniul cultural 
naţional. Menţionăm că expoziţia este inclusă în planul de activitate al OJPCN Argeş şi că elaborarea 
acesteia este în concordanţă cu priorităţile stabilite prin programul-cadru de cercetare în domeniul istoriei, 
întrucât se abordează problema genezei şi evoluţiei unui sat de moşneni din zonă 

Expoziţia cu caracter documentar-istoric «Poenărei — străbuna noastră vatră» va constitui nucleul 
unei colecţii muzeale săteşti, salvându-se, astfel, de la o distrugere iminentă, valori ale patrimoniului 
etnocultural specific zonei montane a fostului judeţ Muscel. Expoziţia va fi organizată într-o sală de clasă 
disponibilă din clădirea Şcolii elementare de 4 ani Poenărei. Vă rugăm, de asemenea, să aprobaţi 
organizarea, în acelaşi spaţiu, a unei expoziţii permanente de metaloplastie cu lucrări inspirate din viaţa 
satului, executate de artistul amator, inginer Constantin Samoilă, fiu al satului Poenărei. Ambele expoziţii se 
organizează în cadrul Festivalului naţional «Cântarea României» şi sânt dedicate aniversării a 40 de ani de 
la revoluţia socială şi naţională, antifascistă şi antiimperialistă de la 23 August 1944 şi Congresului al XIII-lea 
al Partidului Comunist Român. 

Director, Şef sectie, 
Dr. Radu Stancu Prof. Grigore Constantinescu 

Adresa a fost aprobată de către Maria Ciobăcel, vicepreşedinte al Comitetului 
judeţean Argeş pentru cultură şi educaţie socialistă, în pofida opoziţiei unor culturnici, 
care, „argumentând” că satul Poenărei urma să fie desfiinţat, fiind supus procesului de 
sistematizare a localităţilor, se temeau, de facto, că, prin realizarea unui muzeu sătesc, 
se va crea un precedent în implicarea lor în activităţi surmenante, ce presupuneau o 
documentare exhaustivă, impusă de elaborarea unei tematici viabile, preferând, unor 
acţiuni de durată, festivitățile artistice omagiale, nu extrem de dificil de organizat, în care 
ataşamentul „profund” manifestat, prin cânt şi dans, faţă de conducătorii partidului şi 
guvernului putea fi perceput direct de către „oamenii muncii” din localităţile judeţului 
Argeş. Remarcând activitatea extrem de laborioasă a colectivului organizator al Muzeului 
sătesc Poenărei, doamna Maria Ciobăcel acorda „satului” o Diplomă de merit, 
încununând, astfel, acest important act de cultură: 


COMITETUL JUDEŢEAN ARGEŞ PENTRU CULTURĂ ŞI EDUCAŢIE SOCIALISTĂ 


DIPLOMĂ DE MERIT 


Pentru păstrarea nealterată a tradițiilor străbune, pentru menținerea frumosului 
port popular local, pentru îmbogățirea continuă a tezaurului creaţiei populare, se 
acordă această Diplomă de merit locuitorilor satului Poenărei, 


Vicepreşedinte, 
prof. Maria Ciobăcel 
15 IUNIE 1984 


Colectivului menţionat, care a participat efectiv, în special, la procurarea materialelor 
şi panotarea expoziţiei, se cuvine a fi adăugat şi numele artistului fotograf de la Muzeul 
judeţean Argeş, lon Pătru, realizatorul tuturor imaginilor expuse pe panouri, fără ca să 
solicite vreo recompensă materială. Se preconiza ca, în faza finală, expoziţia să constituie 
nucleul unei colecţii muzeale sălesii reprezentative, salvându-se, în acest mod, de la o 
distrugere previzibilă, valori 
ale patrimoniului etno- 
cultural specific zonei 
montane a fostului judeţ 
Muscel. Expoziţia  organi- 
zată în sala de festivități a 
Şcolii primare de 4 ani din 
Poenărei cuprinde o 
tematică variată, structurată 
secvențial pe 10 panouri, 
vizând relevarea complexă a 
unor aspecte esenţiale 
referitoare la: istoria satului 
Poenărei  (ilustrative fiind 
documentele cartografice şi 





memoriale); ocupațiile 
tradiţionale (pomicultura, 
creşterea animalelor, 


lemnăritul, albinăritul, industria casnică); arhitectura locală; portul popular tradiţional; 

coordonatele spirituale: şcoala, biblioteca; personalităţile care au înnobilat viaţa spirituală 
a localităţii (preotul cărturar Grigorie Poenăreanu, învățătorul artist Nae Andreescu, 
medicul militar lon Mitulescu ş.a.); eroii satului, care s-au jertfit în luptele pentru obţinerea 
independenţei, înfăptuirii unităţii naţionale şi în cel de-al Doilea Război Mondial; „realizările 
actuale”. În muzeu, au fost expuse piese tradiţionale de port popular, precum şi vechi 
obiecte casnice care relevau creativitatea, dar şi pasiunea pentru frumos a locuitorilor 
satului. Inginerul lon Vânătoiu a donat muzeului un splendid costum popular care 
aparținuse mamei sale, Ecaterina Vânătoiu. La îmbogățirea tezaurului etnografic al 
muzeului, au contribuit, ulterior, prin depistarea unor remarcabile piese de artă populară, 
dra învăţătoare Petruţa Răduţoiu şi dra Mariana Istrate. 

În acelaşi spaţiu generos, a fost amenajată Expoziţia permanentă de artă 
«Constantin Samoilă», cuprinzând lucrări de metaloplastie inspirate din viaţa satului („Fete 
din Poenărei”, „Pocânzei”, „Sătească”, „Darul de nuntă”, „Peisaj”, „Mioriţa”, „Surorile” etc.) 
şi, după decembrie 1989, reproduceri ale unor icoane pe sticlă executate de talentatul 
artist amator. Expoziţia suscită un interes evident; harul artistic al acestui distins fiu al 
satului, relevându-se şi în friza iconografică inspirată din ciclul christic care conferă culoare 
şi un aer de solemnitate religioasă expoziţiei, demonstrându-se vizitatorilor că „autorul lor 
este un suflet dăruit artei, iar opera sa plastică — o artă dăruită sufletului”. 

Existenţa Muzeului istorico-etnografic a constituit unul dintre argumentele invocate de 
către Oficiul judeţean Argeş pentru patrimoniul cultural naţional [OJPCN] pentru 
menţinerea, pe multiseculara vatră actuală, a satului Poenărei, propus a se desfiinţa prin 
criminala lege a sistematizării localităţilor din R. S. România. Astfel, în adresa OJPCN 
Argeş nr. 171 din 18 mai 1988, conţinând «Nota preliminară privind lista satelor din judeţul 
Argeş ce se vor dezafecta până în anul 2000», se menţiona textual autorităţilor de stat 
comuniste că „Satul Poenărei este un vechi sat de moşneni a cărui istorie socială e 
deosebit de interesantă” [H. H. Stahl], că „vechimea şi evoluţia aşezării este ilustrată 
complex în Muzeul sătesc cu caracter istorico-etnografic creat în anul 1984”. [Arhiva OJPCN 
Argeş, dosar 1988, f. 25-28]. 





După evenimentele din decembrie 1989, panoul cu «Realizări actuale» - impus de 
oficialităţile vremii, în anul 1984, pentru avizarea organizării expoziţiei — a fost înlocuit cu 
un panou consacrat eroilor din satul Poenărei ai Rezistenței armate anticomuniste de pe 
versanţii sudici ai Munţilor Făgăraş. 





cvooooocooooooooose coocooooooooooooooe 

În după-amiaza zilei de 21 septembrie 1939, la trei săptămâni de la 
izbucnirea celui de-al Doilea Război Mondial, în zona Eroilor, din 
apropierea actualului sediu al Academiei Militare, primul ministru al 
Regatului României cădea sub gloanţele unei grupe a morţii legionare. 
Ordinul de execuţie îl adusese, de la Berlin, Horia Sima, urmaşul lui 
Corneliu Zelea-Codreanu la conducerea Legiunii Arhanghelului Mihail sau 
Garda de Fier, cum era cunoscută gruparea extremistă în epocă şi fusese 
dat personal de către Adolf Hitler. Armand Călinescu era un adversar al 
hitlerismului şi poziţia sa putea încurca serios planurile fuhrerului de 
(| expansiune spre est. Liderul legionar a beneficiat şi de sprijinul tacit al 
şefului Serviciului Secret de Informaţii, Mihai Moruzov, care avea aprobarea regelui Carol al II-lea, 
care îl trimisese pe ministrul Casei Regale, Ernest Urdăreanu, pentru a superviza acţiunea. 
Armand Călinescu se întorcea acasă într-un Cadillac neblindat, când o altă maşină i-a blocat calea. 
Asasinii au potopit maşina prenierului cu focuri de armă care l-au doborât pe omul nr. 2 în statul 
= român cu 20 gloanţe şi pe şoferul său, în timp ce bodyguardul 
DUPA COMITEREA său scăpa cu fuga. Reacţia autorităţilor a fost suspect de rapidă 
ASASINATULUI - şi chiar a doua zi cei 9 asasini au fost aduşi la locul crimei şi au 
. | fost executaţi. Pe lângă Gigi Paraschivescu, Miti Dumitrescu, 
Marin  Stănciulescu, lon Vasiliu, Nelu Moldovan, Traian 
Popescu-Puiu, Ovidiu Isaia, Cezar Popescu şi Jan Iliescu alţi 
300 legionari arestaţi au fost împuşcaţi pentru a potoli setea de 
răzbunare a regelui care ţinea să-i transmită un mesaj clar 
fuhrerului care părea să nu fi înţeles nimic din execuţia lui 
Codreanu, a Nicadorilor (asasinii lui |.G. Duca) şi a Decemvirilor 
(cei care-l executaseră pe Mihail Stelescu), transferați de la Rm. Sărat la Jilava pentru a muri. Tot 
în 22 septembrie 1939, sicriul cu trupul neînsufleţit al lui Armand Călinescu era condus cu onoruri 
de către monarh la Gara de Nord, de unde urma să fie dus cu trenul la Curtea de Argeş, pentru 
odihna de veci în cavoul familiei. La înmormântare a asistat ministrul Grigore Gafencu, până când 
fostul său şef a fost plasat lângă părinţii săi. Armand Călinescu s-a născut la Piteşti în 22 mai 1893, 
în casa medicului veterinar militar Mihai Călinescu. Mama sa, Ecaterina, era fiica unui fost primar 
din Curtea de Argeş şi viitorul premier şi-a petrecut multe vacanțe în casa bunicilor de lângă 
Biserica Bătuşari, pe actuala stradă Tudor Vladimirescu. Jurist şi economist, a făcut carieră în 
rândurile ţărăniştilor până în februarie 1938, când Carol al II-lea a desfiinţat partidele politice 
impunând Frontul Renaşterii Naţionale. Cariera sa a fost exemplară: 1926 — deputat de Argeş; 
11.11.1928 — prefect de Argeş; 1938 — secretar de stat în Ministerul de Interne, moment în care 
intră în conflict cu legionarii, care-l vor privi ca un complice al regelui la asasinarea lui C.Z. 
Codreanu; 1939 — ministru interimar la Educaţia Naţională, după care a fost numit premier. Acest 
mare român şi-a plătit datoriile de suflet faţă de Argeşul copilăriei sale, prin următoarele realizări: 
cel mai modern drum de ţară al vremii la Poenărei, care şi-a câştigat renumele de „Picior de 
Paris”; Sanatoriul TBC de la Valea laşului; configurarea actualului Bulevard al Basarabilor, Piaţa 
Centrală, prima fabrică de confecţii şi un cămin pentru 200 ucenici la Curtea de Argeş, unde o 
şcoală îi poartă numele. Totuşi, în ziua comemorării morţii sale, nimeni nu s-a învrednicit să-i pună 
o floare pe mormânt. Dumnezeu să-l odihnească alături de cei drepţi !... 

tul Poenărei ce aparţine de comuna Corbi, începând cu prima sărbătoare a 
iilor lui — Întâlnirea fiilor satului — eveniment petrecut cu şapte ani în urmă, 
respectiv, în anul 2004, a marcat un moment semnificativ cu profunde 

aspecte sentimentale, dar şi cu soluţii pentru implicarea în mai buna organizare a 
localităţii. Lucrarea de primă necesitate ar fi modernizarea racordării la DJ Piteşti- 
Nucşoara şi alimentarea cu apă şi canalizare a localităţii. 

S-a încercat, în anul 2008, o reparare a drumului, dar lucrarea nu a prezentat o 
calitate corespunzătoare, drumul degradându-se cu trecerea fiecărui an, ajungând ca, în 
prezent, să fie declarat de cei ce ne vizitează frumoasa localitate „un drum blestemat, un 
drum al Iadului”... 

Pentru a corespunde unor minime norme de calitate, traseul cu o lungime de 1200 
m (de la racordare la DJ până în centrul civic) trebuie asfaltat, respectându-se traseul, 
lucrarea presupunând toate operaţiile de menţinerea a carosabilului, în condiţii normale de 
exploatare (şanţuri betonate, podeţe, pante corespunzătoare). Odată cu aceste amenajări 
conexe, se poate realiza şi racordul de alimentare cu apă din conducta magistrală ce 
urmăreşte drumul judeţean Nucşoara-Piscani. Traseul racordării ar urmări linia rigolelor 
impuse de operaţiunile de asfaltare. Va fi necesar un bazin de stocare a apei ce va fi 
amplasat în locul cel mai înalt al localităţii, aşa încât alimentarea fiecărui consumator să se 
realizeze prin cădere liberă. În aceste condiţii, nu vor fi necesare pompe întrucât diferenţa 
de nivel între bazinul traseului general şi bazinul de alimentare a satului este suficientă 
pentru alimentarea prin cădere liberă. Ideea de alimentare cu apă din sursele izvoarelor 
existente în amonte de Poenărei propusă de către organele locale nu corespunde nici din 
punct de vedere al execuţiei, nici din punct de vedere al asigurării calităţii apei, deoarece 
toate izvoarele existente au debite foarte mici, apa este dură, iar distanţa între izvoare este 
relativ mare, neputându-se crea o reţea de conducte de alimentare a unui bazin general; 
în plus, terenul prezintă şi o instabilitate accentuată. Ideea de alimentare cu apă a satului 
Poenărei din surse existente (izvoare din amonte) a fost încercată şi în anul 1950, dar nu a 
dat rezultate din aceleaşi motive relatate anterior. Aşa că lucrarea a fost abandonată 
înainte de execuţia finală. 

Încercarea, în anul 2008, de a realiza o modernizare a drumului existent de la DJ la 
centrul satului (a fost o lucrare ce a consumat o investiţie fără efect, acelaşi rezultat — în 
mod sigur — va fi şi încercarea ce va eşua înainte de finalitate, dacă nu se va realiza asfalt 
şi racordarea la reţeaua magistrală de apă. 

În concluzie, dacă se doreşte a se accepta o doleanţă devenită necesitate a 
locuitorilor satului Poenărei — sat de o frumuseţe cu totul deosebită, va fi necesar a se 
adopta soluţia: asfalt — alimentare cu apă din reţeaua magistrală — canalizare. 

În aceste condiţii, satul ar putea intra în marea familie a localităţilor de înaltă 
atractivitate turistică, el reprezentând tradiţiile româneşti, va fi o realizare cu eficienţă 
maximă. Aceste acţiuni coroborate cu interesul multora de a investi în locuinţe şi terenuri 
atractive vor putea duce la o accentuată dezvoltare rurală şi la înfiinţarea de activităţi 


economice conforme cu cerinţele europene. 

criu aceste rânduri sub impresia penibilă produsă de huiduirea şefului statului 
român la laşi şi Focşani, în 24 ianuarie. Mărturisesc că la fel de şocat am 
receptat şi imaginea omului maltratat de jandarmi pentru că ultragiase portretul 
rezidența Mă întreb în ce vremuri şi în ce ţară trăim şi mi-e tot mai greu să-mi răspund. 
a, Discutam recent această problemă cu un prieten, care-mi povestea cum 
era invitat după 1990 să-l huiduie pe regele Mihai, când era aşteptat la 
Mănăstirea Argeşului. „Eu nu-mi permit să scuip pe istoria României !, 
a fost răspunsul său sec, ca o palmă. Lăsând pe cât posibil la o parte 
simpatiile sau antipatiile politice, binele ori răul pe care l-a făcut cineva, 
rămân la ideea că trebuie să ne abţinem de la gesturi pentru care mai 
apoi normal ar fi să ne ruşinăm. Sigur că printre noi sunt spirite malefice, 
capabile să ne învrăjbească dacă ne lăsăm târâţi în capcană. Huiduirea 
preşedintelui ţării s-a făcut, deloc întâmplător, în ziua Unirii Principatelor 
Române. În accepțiunea mea, aşa ceva nu se face, mai ales într-un 
asemenea moment, chiar dacă s-a dat evenimentului o grotescă tuşă politică. Că unora nu le 
convine, cel huiduit face parte din istoria ţării, ca şi frustrarea creată dezamăgiţilor ce au crezut 
în el. Democratic este să fie sancţionat, dacă a greşit, cu arma votului, la urne, nu în stradă. În 
acea zi, s-a cântat imnul naţional care — iertat să fiu — nu prea mai este de actualitate. 
n vara anului revoluţionar 1848, când s-a cântat prima dată în Şcheii Braşovului 
poezia lui Andrei Mureşanu, cred că se putea vorbi despre „somnul cel de moarte” şi 
alte formulări de genul „un sânge de roman”, ce puteau fi mobilizatoare. De ce nu de 
dac, căci cuceritorii şi-au luat lumea-n cap după mai puţin de 200 ani ?... Domnitorul Micii 
Uniri, Alexandru loan Cuza, a avut ca imn «Marşul triumfal», compus de Eduard Hibsch, 
cântat în 1862. Primului nostru suveran, Carol |, i s-a cântat la încoronarea de la 1881 
«Trăiască regele», imn pe versurile lui Vasile Alecsandri. După alungarea lui Mihai | de pe 
tron, din 1948, am avut până la moartea lui Stalin, consemnată 5 ani mai târziu, un imn al 
dictaturii proletare. «Zdrobite cătuşe» era de influenţă kominternistă, pe versurile lui Aurel 
Baranga şi muzica lui Matei Socor. Apoi, am învăţat imn nou — «Te slăvim, Românie», scris de 
alţi proletcultişti ca Eugen Frunză şi Dan Deşliu, pe muzica lăutarului de serviciu al 
comuniştilor, Socor. Până în '90, s-a cântat în neştire «Tricolorul», creionat pe un text 
modificat al lui Ciprian Porumbescu, după ce Nicolae Ceauşescu decisese să ducă Occidentul 
de nas cu aşa-zisa sa independenţă faţă de Moscova. Calea aleasă a fost scoaterea de la 
naftalină a unuia dintre vechile cântece patriotice exilate de predecesorii Petru Groza şi 
Gheorghiu-Dej. «Deşteaptă-te române» s-a cântat în 15 noiembrie 1987, când muncitorii de la 
Autocamioane Braşov au stârnit revolta anticeauşistă sub Tâmpa. Şi a fost reluat în 22 
decembrie 1989, fiind impus ca imn naţional, deşi este lung cât o zi de post şi nu prea în ton 
cu exigenţele mileniului 3 
ar putea să greşesc, dar îndrăznesc să cred că, în aceste vremuri de dezbinări 
ără sfârşit, avem nevoie de unitatea creată de Vasile Alecsandri prin «Hora 
Unirii»: „Hai să dăm mână cu mână / Cei cu inima română...”. Dumneavoastră nu 
vă sună frumos muzica lui Alexandru Flectenmacher ?... Prea multe hotare stau acum între 
sufletele noastre despărțite de apele mâloase ale urii şi speranţelor înşelate. «Hora Unirii» ne- 
a strâns neamul ca prin farmec la 1859, peniru a crea o ţară întregită la 1 decembrie 1918. Eu 
cred că va mai reuşi şi în acest mileniu să ne adune din nou, ca să n-o pierdem după ce ne-au 
ciuntit-o deja „pohtele” unor prădalnici. Oameni buni, voi ce credeţi, n-ar fi cazul să ne gândim 


la oportunitatea schimbării imnului naţional ?.. 

uperstiţiile sunt — potrivit opiniei unor specialişti avizaţi din domeniul culturii populare 
„credinţe primitive, bazate pe rămăşiţe ale animismului şi ale magiei (credinţa în 

pirite bune şi rele, în miracole, farmece, vrăji, semne prevestitoare, numere fatidice, 
întâmplări sau zile norocoase, ori nenorocoase etc.). Teologii consideră, însă, superstiţiile ca 
abateri de la dogmele bisericii oficiale.”. [*** Dicţionar enciclopedic român, vol. IV, Q-Z, Bucureşti, 1966, 
p. 555.]. Dicţionarele explicative definesc superstiţia ca fiind o „Prejudecată care decurge din 
credinţa că tot ce se întâmplă în natură şi în societate este o manifestare a unor forţe 
supranaturale potrivit căreia anumite întâmplări sunt socotite ca putând influenţa sau determina 
evenimente din viața oamenilor”, iar, pe superstiţios — un om stăpânit de prejudecăţi. < fr. 
superstition - lat. lit. superstitio [Dicţionarul limbii romiîne moderne, Bucureşti, 1958]. 

elebrul filozof şi istoric francez Frangois-Marie Arouet Voltaire [1694-1778] îl 

eticheta, însă, fără menajamente, pe superstiţios, în «Histoire de Jenni», drept „Un 

prost brutal care n-are niciodată idei decât ale altora”. Din motivate considerente 
proprii, cred cu certitudine că panseul lui Voltaire are o semnificaţie care s-ar potrivi de minune, 
mai degrabă, aşa-zişilor specialişti care reproduc pasaje întregi din operele altora, fără să indice 
niciodată sursa, întrucât, sunt conştienţi că a copia este infinit mai simplu decât a crea cu 
adevărat, ceva, confirmând, prin utilizarea excesivă a excerptelor, inspiratul aforism de esenţă 
populară al scriitorului Cezar Bolliac: „E lesne să facă cineva pomană cu colivă străină” |... 

evenind la superstiții, consider că poate fi acceptată fără rezerve definiţia scriitorului 

atiric german Georg Cristoph Lichtenberg [1742-1799], care socotea superstiţia — 

„o filosofie locală”. [Mircea Traian Biju — Mic dicţionar al spiritului uman, Bucureşti, 1983, 
passim.]. Din această „filosofie locală”, cu valoare circulatorie încă în Poenăreii Muscelului şi nu 
numai, reproduc selectiv, dintr-un amplu manuscris intitulat «Gând de inimă albastră» al bunicului 
matern, Grigore |. Grigorescu, superstiții proiectate într-o manieră absolut originală în haină lirică 
de evidentă factură populară, prezentând savuroase note de umor: 


* Dacă pleci departe şi te-ntorci din drum, 
n-o să-ţi iasă bine tot ce faci, îţi spun. 

* Dacă-ţi iese, ziua, o pisică-n cale, 

fă trei paşi în urmă, c-altfel, e dă jale. 

+ Dacă vezi o babă cu urciorul gol, 

să faci cale-ntoarsă, sau să-i dai ocol. 

* Dacă-ţi iese-n faţă un pocit, pe drum, 
scuipă-n sân o dată, să n-ajungi nebun 

e De te mâncă dreapta, bani buni o să iei, 
dar de-i palma stângă, mai degrabă, cei. 
e Să nu dai, din casă: ouă, lapte, carne, 
când e zi de post, c-o să crăpi dă foame 
* Dacă-ţi cade ştiucul mare dă la gură, 
un flămând îţi vine mâine-n bătătură. 

* Dacă te mănâncă undeva, în spate, 

să ştii că-i vin neamuri tare de departe 

e Când uiţi mămăliga-n vatră nesărată, 

te uită duşmanii şi nu te mai ceartă. 


* Când verşi, din greşală, solniţa cu sare, 
vei păţi, îndată, mare supărare 

e Dacă umbli, sara, cu găteje-aprinse, 
noaptea faci pe tine şi crezi că sânt vise. 


e Când visezi: o vacă, un copil, ori nuci, 
să ştii că ţi-e viaţa pusă pe butuci. 

e Când fluieri în casă, asta şi eu ştiu, 
toată lumea spune că tragi a pustiu. 


* Dacă îţi omori şarpele din casă, 

îți omori norocul şi pă urmă-ţi pasă. 

e Când trosnesc, în casă, căpriorii-n noapte, 
să ştii că-i, pe-aproape, nedorita moarte. 

e Când îţi bate-ntruna geana, s-o închini, 
de vrei să te bucuri şi să nu suspini. 


* Dacă joci pe iarba arsă, pârjolită-n cerc de iele, 
n-o să-ţi fie deloc bine, că ologeşti de picere. 


* Dacă-ţi cântă lung cucuveaua, noaptea, 
să ştii că te cată, pe acasă, moartea. 


* Dacă-n bezna nopţii te uiţi înapoi, 
teme-te de moarte, c-o s-ajungi strigoi. 


e Nu dormi cu mâinile în cruciş pe piept, 
tragi numai a moarte, crede un deştept. 
e Când omu-i pe ducă-i pui oglinda-n faţă; 
dac-o abureşte, mai e încă -n viaţă. 

e Când, din norii negri, tună, la Cătină, 
s-ar putea, cu ploaia, grindină să vină. 
* Dacă nori prea negri urcă la Cătină, 
să gonim furtuna, lumea să închină, 
clopotele-n turlă, de funii, să trag, 

că păgânii nori, doar aşa, să sparg. 
«Dacă o mireasă-l calcă pe gurgui 

pă mire la nuntă-i vai de capu' lui, 

că a dat săracu' peste balamuc: 

o să-lţină-n casă numai sub papuc!... 


* Ca să-i fie fata cât mai educată, 
mă-sa îi tot spune că „a fost odată 

una ce bea apă doar dintr-o oloaie 

şi-a avut la nuntă un potop de ploaie” !... 
De teamă c-o plouă când va fi mireasă, 
bea acuma apă din cană luxoasă 

şi e, fata mamii, mai devreme-acasă !... 


urprinzând inteligent credinţele populare perpetuate în mediul său ambiental, 
rapsodul popular Grigore Grigorescu îşi „valorifica” creaţia sa lirică în contextul unor 
etreceri locale din Poenăreii Muscelului prilejuite, în special, de întrunirile anuale ale 
preoţilor şi învăţătorilor de pe valea superioară a Râului Doamnei, organizate în perioada 
interbelică, petreceri pe care nu le agrea, însă, în intimitatea sa... Bunicul matern era un înţelept. 
Orice invitaţie pe care o adresa cuiva, pe temeiul unui crez nedezminţit în ospitalitate, şi-o însoțea, 
invariabil, cu o insidioasă prevenire de sorginte populară: „Eu te chem că mi-e ruşine, / cine are 
cap nu vine !... Şi, a rămas toată viaţa un însingurat. 

evenind la geneza superstiţiilor, consider că, în esenţă, repetabilitatea unor situaţii 
Ri insignifiante asociate cu momente de viaţă ulterioare prezintă, în mentalul 
popular, semnificaţii speciale care se „statuează” în criterii comportamentale urmate 
întotdeauna, de habotnici, cu sfinţenie... Asocierea, de pildă, a unui element banal, precum tăierea 
căii, de către o pisică neagră, unui drumej a cărui ţintă era intuită ca pozitivă, soldată cu un eşec al 
individului în demersul său, prin repetabilitatea scenei, generează, în subconştientul acestuia, 
credinţa că o asemenea situaţie trebuie evitată. De aceea, în acest caz, se sugerează o soluţie 
infailibilă: trebuie făcuţi trei paşi înapoi 1... Ce-i de făcut, însă, când tinde să devină o superstiție 
pozitivă „credinţa” îmbrăţişată cu ardoare de către unii „cercetători” ai fenomenelor de cultură, 
sintetizată magistral de Mark Twain: „Să copiezi dintr-o carte înseamnă să plagiezi. Să copiezi din 
două cărţi înseamnă să compilezi. Să copiezi din trei cărţi înseamnă să faci o dizertaţie. Să copiezi 
din patru cărţi înseamnă să scoţi a cincea carte ştiinţifică”. „Credinţa” scriitorului american Mark 
Twain [1835-1910], cel care a pus bazele literaturii moderne din SUA, prin opera sa («Aventurile lui 
Tom Sawyer» şi «Prinţ şi cerşetor»), îmbinând, „într-o viziune realistă, perspectiva umoristică şi 
satira socială cu un remarcabil simţ al observaţiei exacte”, pare să constituie o „superstiție a 
succesului” în acest domeniu al cercetării culturii populare. 

Deşi, potrivit poetului filozof Lucian Blaga, „Plagiatorul este şi el autor: autor ad-interim”, se 
impune să îmbrăţişăm fără rezerve viziunea teologică despre superstiții ca fiind „abateri de la 
dogmele bisericii oficiale”, acestea incluzând şi contestatul punct 8 din decalogul lui Moise şi, de ce 
nu, dacă ne simţim cu musca pe căciulă, să facem trei paşi înapoi ! 








Grigore CONSTANTINESCU 

MIORITA MUSCELEANĂ 


Pe un picior de plai, 
Pe o gură de rai, 
Pe muscele multe, 
Pe plaiuri tăcute, 
Iată vin în cale 

Şi cobor la vale 
Trei turme de oi, 
De oi tot țigăi, 

Cu harnici dulăi 

Şi trei ciobănei, 
Fraţi între ei, 
Unu-i de însurat, 
Altu-i de urmat 
Şi-un tânăr cioban 
Mândru muscelean, 
Fecior de mocan, 
Coboară oi multe, 
Pe poale de munte, 
Pe muscele multe, 
Pe plaiuri tăcute, 
Apa-i răcoroasă, 
Frunza e umbroasă 
Şi iarba pletoasă, 
Frunză de şezut, 
Iarbă de păscut. 
Foaie şi o lalea, 
Fecior se vedea, 
Semn i se făcea 

Şi el asculta: 


„— Frăţioare în neam, 


Fiu de muscelean, 
Mărişorii tăi, 
Fraţi între ei, 
Mări se vorbiră. 
Şi se sfătuiră, 
Să coboare în sat, 
Gata de însurat.” 
Fratele cel mi 
Tinerel de ani, 
Nimic nu-l mâna > 
În Sat a se însura, 
Dragă îi era 
Turma cea frumoasă 





i : 
j "Ma se porni. 


Şi mai numeroasă, 
Mioare mai multe, 
Multe şi cornute, 
Grase şi lăptoase 
Şi cai învăţaţi 
Câini mai bărbaţi. 
Dar cea mioriţă, 
Cu lâna plăviţă, 

De trei zile încoace 
Gura nu-i mai tace, 
Iarba nu-i mai place: 
„— Mioriţă lae, 
Lae, bucălae, 
De trei zile încoaci 
Gura nu-ţi mai tace, 
Apa rău îţi face 
Ori iarba nu-ţi place 
Ori eşti bolnăvioară,| 
Drăguţă mioară ?” 
„= Drăguţule bace, 
Tarba mie-mi place, 
Și nu-i bolnăvioară, 
Draga ta mioară, 
Dar n-am alinare 
Şi nu am nici Stare 
Şi gura nu-mi tace 
Că semn mi se fuce 







































A i 
! 4 În ascuns şopti 


Marcea 0 lustrui, 


i-n fluier suflă 





Că nu se pomeni 
Fraţi a se război, 
Din gură gră 
»— Mioară, mioară, 












De eşti năzdrăvană 
Şi dacă ai văzut 
Semn că s-a făcut 
Şi de ai auzit 
Cum s-au sfătuit 
Și cum s-au vorbit 
Ai mei frăţiori, 
Musceleni feciori, 
Dacă m-or uri 
(Şi m-or omori 
Vina lor o fi.” 
„— Baciule stăpâne, 
Căpitan de Stâne, 
Ce m-ai făcut mare, 
M-ai făcut mai tare 
Între câinii tăi, 
Frăţiorii mei, 
Ca să-ţi păzesc turma 
Şi să îţi ţin urma 
De lupi şi de hoţi 
Nu de fraţi cu toţi. 
Drăguţule bace, 

i oile încoace 
La negru zăvoi 
Că-i iarba de noi 





"Și umbră de voi. 


„Stăpâne, Stăpâne, 
Îți cheamă şi-un câine, 
Cel mai bărbătesc 
i cel mai frăţes 
Că l-apus de soare. 
Vin să mi te omoaru 
Ai tăi frăţiori, 
“Mândri musceleni.” 
Pe cea coastă luce, 
Luce de străluce, 
Merg vile cruce 
La stâna bătrână, 
Unde iarba creşte, 
„Pe fraţi îi pândeşte. 
* „— Frăţiori de stână, 


Ce vă sunt de vină 6 





Da mai bogat 
Munca mi-a dat 



















sf, 








Y 


revistă monografică anuală 23 





POENĂREI — STRĂBUNA VATRĂ NATALĂ e nr. 1 (7) / 2011 


Şi nici în sat 

Nu m-am însurat. 
Alelei frăţiorilor, 
Ce veniţi ca alţii 
Viaţa să-mi-o luaţi, 
Haideţi să luptaţi 
Şi să vă vedem 
Care o să-nvingă 
De cine o să plângă 


„— Oiţe scârbite, 
De baci părăsite, 
Eu vă spun curat, 
Cum că s-a însurat, 
C-o mândră crăiasă, 
A lumii mireasă. 
e Și la nunta sa 
E Ri A căzut o stea, 
Soarele şi luna. «a 


a-i au ținut cununa, 






















Iar cea mioriţă | 
Florile dalbe ?” „+ Cu lâna plăviţă, + ;  Păsărele mii 















Dar cel mărişor, să „Și stele făclii” în E] 
Voinic frăţior, 1 a - Şi mi-a spus el mie. 
Loveşte drept Că n-o să mai vie” 





Baci ca să ne fi, 
Sângele i AN „ÎN Șilaa sa porniri 
Puterile ult zice cu drag, În veşmânt de mir 
VA N Mi-a cântat de dor, 
Colo la izvor, 
* Mi-a cântat de jale, 
Printre floricele,» 
Cântec de iubire, | 
i ş Şi de despărțire. A 
Pieptul îi sângerează! „Oil Şi mi-a spus apoi 
Şi adoarme linda. SR 
Cu un lung suspin: urmură prin iarbă 
i se tot întreabă:p alnie Sunătoari , 
„— Mândre surioare, Să le pun pe Strungă, 
Unde-i baciul, oare ? i) Vântul să le-ajungă 
Cu ape curate, ş . | „1 Şisă vă aduci 
Pe muscele multe! 4 










+ 







i nimic n-a Spus 
Unde mi s-a dus ? 


În strunga de oi;l 
În Strunga din stână, 

Să aibă hodină 

După a lui dorinţă, ioriță Până-n dalbe zori, 


ii şi mii de flori.) 

incipientă, iar soluţiile recomandate de farmacologie nu erau accesibile, terapeutica 
populară oferea, pe baza unei experienţe multiseculare, remedii ce se utilizau în mod 
frecvent în combaterea unor maladii. Intuind valoarea remediilor medicinii populare, dr. Carol Davila 
[1832-1884], medic român de origine franceză, iniţiator al învăţământului medical în Principatele Unite, 
a organizat, împreună cu 60 de elevi ai săi, în august 1861, „o excursie botanică” în zona Muscelului, 
pentru a colecţiona plante medicinale. Rezultatele cercetărilor extrem de fructuoase efectuate pe teren, 
referitoare la eficienţa utilizării „plantelor de leac” au fost confirmate în analizele de laborator şi au 
devenit, după aceea, publice. În condiţiile inexistenţei unei asistenţe medicale specializate în tratarea 
diverselor boli, cunoştinţele de medicină populară acumulate printr-o vastă experiență de viaţă 
reprezentau soluţii de tratament acceptate şi utilizate de către comunităţile săteşti. Aria de circulaţie a 
informaţiilor vizând eficienţa şi modalităţile de utilizare a plantelor de leac în varii afecţiuni era extinsă 
la întreg judeţul Muscel şi nu numai. De aceea, reproducerea integrală a acestui „ghid de utilizare a 
plantelor de leac ca remedii în diverse afecţiuni” este, în acest context, întru totul motivată, constituind 
un „reţetar” — completat cu unele plante medicinale folosite în practica terapeutică tradiţională din 
Poenărei — recomandat chiar şi în actualitate: 


p:: tratarea unor afecţiuni, în perioada în care medicina alopată se afla într-o fază 




























































































|___ AFECȚIUNEA ____| ____ REMEDIILE FOLOSITE | 
Durere de cap Frunză de varză verde legată pe frunte. 
Tuse şi răceală Ceai de nalbă, soc, cimbrişor sau gutui. 
Răceală mare Abur de floare de fân din tuci cu bolovan înroşit. 
Răguşeală Lapte dulce fiert, miere şi ou bătut. 
Tuse măgărească Lapte fiert cu mămăligă fierbinte. 
Bătaie la picior şi sugiu la deget | Frunze de pătiagină sau turtă de ceară legate cu o cârpă lată. 
Guşe Plămădeală de coji de nucă verde în rachiu tare. 
Reumatism Băi calde cu frunze de nuc, brad, mesteacăn, hrean şi sare. 
Boli de rinichi Ceai de coada calului, mătase de porumb, cozi de cireş, 
Viermi intestinali Zeamă de usturoi pisat în oţet. 
Brânca (erizipel) Brâncuţă sau frunza voinicului. 
Scurta (adenita) Se aplică ceapă coaptă. 
Gălbenare (hepatită) Ceai de plante cu flori galbene, ca gălbenelele, sunătoarea. 
Boli de inimă Ceai de degeţel roşu, păducel, talpa gâştii. 
Junghiul Leac de nouă feluri de ierburi. 
Râie şi eczeme Leşie de frunză de tutun, de cocean de porumb; sau Ide sodă. 
Pecingine pe faţă (impetigo) Se aplică mămăligă caldă. 
Durere de măsele Ceai de măselariţă. 
Panglică (tenia) Ceai de ferigă. 
Pentru subţierea sângelui Ceai de trei fraţi pătaţi. 
Constipaţie Fructe multe; chisăliţă de prune; untdelemn. 
Diaree Fiertură de orez sau ghinţură plămădită în rachiu, izmă. 
Albeaţa în ochi (cataractă) Se mulge în ochi lapte de femeie. 
Contuziuni Se îmbolmojesc cu frunze de bozii. 
Boli de nervi Ceai de mătrăgună (după indicaţia medicului). 
Durere de stomac Ceai de izmă sau de cicoare. 
Curăţirea părului Se spală părul cu iarbă mare sau părul Maicii Domnului. 
Mătrice (colici la copii) Fiertură de muşeţel. 
Spuzeală la ochi (conjunctivita) Compresă cu fiertură de muşețel. 
Eugenia CONSTANTINESCU | 

Primele băuturi distilate au fost 
fabricate de eschimoşi în urmă cu 
3000 de ani, prin fermentația unor 
alge. Licoarea avea multiple utilizări 
terapeutice. La noi, tradiționala ţuică 
de prună, de o tărie între 22-25 grade 
era odinioară folosită în vindecările 
miraculoase ale unor boli de inimă, 
de stomac şi biliare. 





iochimiștii americani au dovedit că o enzimă prezentă în cactusul Karroll 
iridis enoae este regăsită în ţuica de prună, în cantităţi de 8 ori mai mari. 
Enzima are rolul de a reduce depunerile de colesterol pe arteritele capilare 
coronariene, vasele care aduc sângele la inimă. Este prezentă în alte 120 de 
medicamente naturiste diferite, cu rol în prevenirea aterosclerozei şi, implicit, a infarctului 
miocardic, medicamente care sunt foarte scumpe în SUA, Canada şi Marea Britanie 
(depăşesc în medie 140 de dolari pentru o cură de 45 de zile). Consumarea zilnică a 
32,12 ml ţuică de prună este o eficientă metodă de a reduce probabilitatea de apariţie a 
unor boli de inimă datorate aterosclerozei. Acest tip de profilaxie are un preţ de 14.000 de 
ori mai mic decât în cazul unei medicaţii naturiste cu extract de cactus, ambalat în SUA. 


rcetătorii germani au descoperit că, în extractele distilate de prună, există 6 

ipuri de substanţe cerute de celulele roşii sanguine, rapid absorbabile în 

tomac, o dată cu vaporii de alcool. Aceste substanţe, prezente din 
abundență în ţuică, pot creşte cu peste 120% viteza de producere a hemoglobinei şi chiar 
a producerii de hematii (celule roşii ale sângelui, care transportă oxigen). În plus, ţuica de 
prună are un bogat conţinut în fier, nucleul metalic al hemoglobinei din globulele roşii. Dar 
acest lucru nu înseamnă nici pe departe că anemia se previne cu ţuică, în lipsa unei 
alimentaţii corespunzătoare recomandate de medic. Dimpotrivă, un consum zilnic de tărie 
de prună poate avea efecte nefaste chiar şi pentru un organism sănătos. 

uica de prună slabă conţine o anumită cantitate de vitamine A,B,C,D1 şi D2, 

nedegradate termic şi absorbabile intestinal. Ţuica de prună fiartă, nu foarte 

ierbinte, este, în ciuda celor crezute, benefică funcţiilor hepatice, avide în 

anotimpul rece de vitamine şi săruri (sunt excluşi cei care suferă de afecţiuni hepatice 

cauzate de alcoolism). Se recomandă ţuica de prună slabă în dischinezii biliare, probleme 

de decongestionare hepatică (disfuncţii ale ficatului cauzate de slaba irigare cu sânge a 
acestuia), constipaţii cauzate de factori alimentari. 

Precauţii: 


1. Ţuica de prună poate avea efecte magice pentru sănătate numai în condiţiile în 
care este preparată curat. 
2 Nu se recomandă ca „terapia cu ţuică“ să devină un obicei. Această „tradiţie“ se 
poate uşor transforma într-un viciu extrem de periculos. 
A mări doza terapeutică de ţuică poate conduce la alcoolism. Priviţi ţuica drept un 
medicament şi aveţi faţă de ea atitudinea care se impune. 


Este total exclus a se consuma orice fel de tărie înainte sau după micul dejun. 
Excepţie fac cei care suferă de forme nespecifice de tahicardie (creşterea frecvenţei 
bătăilor inimii) şi hipertensiune netratabilă, datorită unui stres psihic puternic. Acestora li se 
indică să consume 30-40g slănină, urmată de un păhărel de maximum 40 ml de ţuică 
fiartă de prună, „dată peste cap". 

Persoanelor care lucrează în condiţii de temperaturi scăzute li se recomandă 50-60 
ml „prună“ după un mic dejun bogat în grăsimi. 


Ţuica de prună slabă (nu alte ţării) este indicată ca aperitiv înainte de servirea 
mesei. Alcoolul şi, mai ales, sărurile minerale, favorizează absorbţia unor elemente 
benețice, prezente numai în fructul de prună, înainte de începerea dejunului. Din acest 
motiv, este absolut necesar ca ţuica să fie servită cu 10-15 minute înainte de masa de 
prânz (care poate conţine elemente ce pot bloca absorbţia unor principii active proprii, 
regăsite numai în ţuica de prună.). 

Cantitatea ideală de ţuică servită la aperitiv nu trebuie să depăşească 50-60 ml 
pentru bărbaţi şi 25-35 ml pentru femei. Nu se recomandă servirea de vinuri tari în timpul 


dejunului şi nici după dejun. 
Înainte de cină, se poate servi un păhărel de ţuică de prună ceva mai tare (30-35), 
maximum 50 ml pentru bărbaţi şi 40 ml pentru femei, băută încet, înainte cu 20-25 minute 


de masă. Nu este recomandat a se consuma niciun fel de băuturi distilate după servirea 
mesei de seară. 


cercetător la Academia Română 

Grigore CONSTANTINESCU 

Un amalgam de spirit vădit mefistofelic, 
remodelat din gânduri articulate clar 
pe tema: „Ce-i femeia ?' panseurile-mi par 
un lanţ de atribute eterico-isteric: 
Femeia-i un miracol sacru, conglomerat de mult nimic, 
o rimă, din eternitate, pentru bărbaţi... E un tipic 
de maniere indigeste, când se dezlănţuie plenar, 
redevenind neşlefuită, genealogic şi gregar, 
maimuţărind feminitatea ca o iluzie abjectă, 
un soi de perlă rătăcită pe-un gât demonic de cochetă. 
E, în istoria gândirii, pe treptele cuprinse-n noi: 
Durere pururea prezentă ', Rău agreabil în nevoi 
Furtuna cea domesticită *, Pumnal de fier prea ascuţit 
ce taie gâtul unui soţ * de alte „isme” ispitit, 
O masă pentru zei gătită de diavoli * — crede, doct, Shakespeare, 
O floare ce abia deschisă se ofileşte-n trandafir *; 
Un trandafir ceresc! în viaţa lui Schiller, evident, terestră, 
O fiinţă şubredă * cu mofturi, pentru iluzii, indigestă; 
O fiinţă ce-ntruneşte-n sine: amor, tandreţe şi blândeţă *; 
Lumina sufletului '* unui alt Don Quijotte de esenţă; 
Un rai al ochilor "! — în ochii lui Manuel de Santa Cruz; 
Copil mai măricel *? e pentru un de Trueba cam confuz; 
Făptură-ncântătoare, plină de tainele ameţitoare i, 
iar Pentru omenire însăşi, întâia ei învăţătoare A 
Un gând dansând ** şi, poate, Obiect seducător, funest- 
pe care Rousseau recunoaşte: eu îl ador şi îl detest ! * 
O sclavă — căreia Balzac îi dă un loc pe orice tron "7; 
Un măr de ceartă * — Eminescu o intuieşte, pentru om; 
Produsul unui os în plus * afirmă plastic Bossuet; 
Alcătuire din tentaţii % îl completează France... Mai e 
Un taler de argint — la Goethe — pe care pui mere de aur?; 
Ediţie de lux umană 2, Cetate pentru un matur %; 
O apă proaspătă de moarte, o apă-adâncă ce îneacă *; 
Otravă care te omoară, medicament care te seacă 2, 
Ea — pentru Eminescu — este, ca lumea tuturor, o şcoală 
unde înveţi numai durere, şi înjosire, şi spoială %, 
O sobă-n marmură-mbrăcată *... Femeia viselor mai e 
O creatură-nşelătoare * (E Stan Păţitu' — Beaumarchais ?) 
O ocupaţie de-o clipă %, O milă dulce *, la Rimbaud. 
O portocală, fiindcă are acelaşi înveliş, dar o 
diversitate evidentă de gusturi care mai de care“ 
după Malherbe, este O mare a naufiagiilor fatale *; 
Decor domestic ** - o afirmă preaştiutoare Cazimir... 
Realitate ca războiul %, Religie 55. E inutil 
să descifrezi, în gânduri nude, femeia îmbrăcată-n ele 
— că stau şi mă întreb, adesea, dac-ar mai fi ceva de spus 
i cât de-adevărat îmi pare, pentru final, proverbul rus: 
Când toate fetele sunt bune, de ce se nasc neveste rele ?... 

Un guru tibetan conchide, stârnind, printre femei, furtuna: 
Dac-o muiere ar fi bună, şi Dumnezeu ar avea una |... 


Grigore CONSTANTINESCU 








Cruz e12-de Trueba «1 





ampoamor «14-Hippel «1 





-Meandru e4-proverb asiro-babilonian 5,6-Shakespeare «7,8-Schiller e9-Consience e10-Cervantes e11-Manuel de Santa 
Prevert e16-Rousseau e17-Balzac e18-Eminescu «1 





Bossuet 


*20-France e21-Goethe e22-Saphir e23-proverb kurd e24-proverb african «25-von Schânaich *26-Eminescu e27-Balzac 
e2B-Beaumarchais «29-A de Musset e30- Rimbaud e31-proverb malgaş e32-Malherbe e33-Cazimir e34- Larbaud e35- Michelet 





TOAMNA-N POINĂREI 
Pa) 


Doamne-ai binecuvântat 
pe micuțul nostru sat, 

de s-au făcut chiar de toate, 
cum n-a fost în alte sate |... 
Au fost prune multicele 

să facem țuică din ele; 

au fost mere, au fost pere 
şi-au fost tare frumușele |... 
Că, Tu, Doamne, le-ai ferit, 
cu piatră, nu le-ai lovit | 
Cară sătenii pe rupte 

din livezi până în curte... 
Don' Dodic-a angajat 

pe finu' lui la cărat, 

pe Năică zis Ciocan 

c-are, la car, un cârlan 

iute ca un armăsar, 

şi trage ca un măgar |... 
Mai este și breaz pe frunte 
şi, pe drum, îl mână iute 

ca să facă curse multe, 

pe oameni să îi ajute, 
poinărenii să servească 

şi bugetu' lui să crească |... 
Seara, omu' îşi ia vama: 
merge să mai vadă crama, 
crama domnului Dodică, 

ca să bea o tuică mică, 

una mică, una mare, 


să fie dulce şi tare |... 


Dup-o zi de muncă plină, 
necazu' ți se-alină; 
„spânzuratu'” e de vină | 
Nașul, cu al său orgoliu, 

îşi îndeamnă finişoru' 

—Mai ia, fine-un „Sspânzurat” 
c-aşa mult m-ai ajutat 

şi mereu in-oi ajuta 
până când oi termina |... 
—fa nimeni, nu m-oi ducea 
până când n-oi termina, 
până când tot ţi-oi căra |... 
Dar, în ziua următoare, 
un om cobora la vale, 
cobora la vale-n sat, 

se vedea că-i supărat, 

deşi era pe-nnoptat; 

şi atunci, Cam întrebat: 
—Dom'le, ce s-a întâmplat ? 
—Astăzi, finu' m-a fentat: 
n-a mai venit la cărat; 
pân-acu!, Lam așteptat, 
dar nu-l pot certa defel, 

că am nevoie de e[ |... 

În ziua ce a urmat, 

a venit şi-a tot cărat, 

pe la cramă, iar a dat, 
„spânzuratu” Cau pupat 

şi aşa s-au împăcat |... 





lon FULGA 

Dragului, voiosului 
şi zburdalnicului meu strănepot, Nick 


tr-un sat micuţ şi frumos din România, înconjurat de dealuri şi păduri, apărat de 

ivinitate, într-o căsuţă minunată, trăiau doi tineri care aveau două fetiţe: Memena şi 

odo. Memena avea părul bălai ca spicul grâului, era blajină şi ocrotitoare, pe când 
Dodo era brunetă cu ochii ageri şi cam plimbăreaţă. Se iubeau ca două surori adevărate. Nu exista 
ceva să nu-şi împartă între ele. 

Părinţii lor, Nicolae şi Maria, erau săraci, dar foarte, foarte harnici; munceau din greu şi 
aveau un suflet deschis. Doreau să-şi facă o gospodărie de invidiat, să nu le fie ruşine fetelor când 
vor fi mari şi vor veni băieţii să le peţească. Tatăl, cu greu făcea economii, ca să-şi poată cumpăra 
două văcuţe pe care le răsfăţa „cerbii mei”, pentru a-l ajuta la munca câmpului. Niciodată nu-şi 
lovea animalele. Pe coastele abrupte, când trebuia să scoată carul plin cu fân, prune sau lemne de 
la câmp şi bietele animale nu mai aveau putere, tatăl le lăsa să se odihnească puţin, apoi le 
încuraja îndemnându-le: „Hai, cerbii mei !”. După ce ieşeau pe colină, le lăsa să se odihnească 
mângâindu-le, spunând: „—Aţi scăpat !... Acum este mai uşor la vale, ajungem acasă şi vă dau 
povara jos !”. Avea o grijă nemăsurată pentru „cerbii lui” atât pentru hrană cât şi pentru adăpost. 
Se crease o armonie între el şi animale. Dar anii treceau, Memena avea cinci anişori, iar Dodo trei. 

ntr-o zi, nori grei s-au abătut asupra casei lor; mama lor, de atâta oboseală, s-a 

îmbolnăvit foarte rău. Trebuia să meargă la Bucureşti, la spital. Bani nu aveau pentru 

doctori şi medicamente. Tatăl muncea zi şi noapte cu „cerbii lui”. Mama a plecat la 
Bucureşti pentru a-şi căuta sănătatea, de altfel, lucrul cel mai de preţ. Memena trebuia să-şi ajute 
tatăl aşa cum putea ea. Când îl vedea întorcându-se seara târziu foarte obosit, nu putea să stea cu 
mâinile în sân. Încălzea apa, făcea curat, spăla rufe; mai greu îi era la hainele tricotate din lână, 
căci era iarnă şi erau prea grele şi prea mari pentru mânuţele ei firave. Uf, ce-i mai îngheţau 
palmele de frig... Dar le punea uneori sub braţ şi îşi spunea: trebuie să termin”, apoi cu greu le 
întindea pe sfoară, dar şi asta era prea înaltă, iar lui Dodo îi mai scăpa şi câte una din braţe (căci 
îşi ajuta sora în tot ceea ce făcea). Dar într-o zi, i-a sărit în ajutor bunica Aritina, o femeie 
mărunţică, brunetă, căreia îi plăcea să fie cochetă. Aşa erau femeile de la ţară, harnice; se 
întreceau la cusut, ţesut, grădinărit. Dar să revin la povestea noastră... Bunica venea din când în 
când la cele două nepoţele, le pregătea mâncare, le mângâia pe creştet, spunându-le că mama lor 
se va face bine şi va veni curând acasă. Sora cea mică sta ghemuită lângă soba caldă, şi cu priviri 
iscoditoare o întreba: „Crezi Dar, într-o duminică, uşa casei lor se deschide şi intră mama lor. 
Palidă, dar cu zâmbetul cald şi-a îmbrăţişat fetele cu multă dragoste, curgăndu-i pe obraji lacrimi 
de bucurie. Curtea era plină de bucuria celor două copile, ţopăiau de fericire, mai ales că primiseră 
două trompete. Vezi, dragul meu Nick, cum era viaţa copiilor la ţară prin anii '58 ?... Pentru că de 
abia ai un anişor, mă opresc aici cu povestea, promiţându-ţi că până vei putea citi singurel, îţi voi 
scrie un volum de povestiri adevărate din satucul Poenărei, sat unde s-au născut şi copilărit bunica 
şi matuşa ta. Când vei rosti primele tale cuvinte, te rog ca să nu-ţi fie greu, spune-mi Me-me !.. 
Joacă-te cu alţi copii, cântând din jocurile noastre româneşti: „Alunelu, alunelu, / hai la joc; / să ne 
fie, / să ne fie / cu noroc! // Cine hora / o să joace / mare, mare / se va face ! // Cine n-o juca de fel 
/ să rămână mititel !” // Alunelu, alunelu, / hai la joc; / să ne fie, /să ne fie cu noroc P. 

Grigore Constantinescu 

















atestarea documentară iniţială a satelor constituente; toponimia localităţilor 

componente; specificul etnocultural (cu referiri substanţiale privind arhitectura 
tradiţională locală); obiective importante (situri arheologice, monumente/rezervaţii de arhitectură, 
biserici, cruci de piatră, monumente ale eroilor, monumente de artă plastică); personalităţi locale 
trecute în eternitate; bibliografie selectivă — volumul constituie, sper, un model de sistematizare 
structuralistă a informaţiilor de o densitate considerabilă, absolut indispensabile în elaborarea unor 
studii viabile cu caracter monografic, studii în care esenţa să nu fie „înăbuşită” de detalii 
nesemnificative. 


P: structura adoptată convenţional: componenţa, suprafaţa şi populaţia comunelor; 


reprezintă menţionarea datării primului act oficial cunoscut 
până în prezent referitor la o localitate, constituind, evident, prima „bornă” fixată în memoria 
documentelor pe traiectul evolutiv al unei aşezări deja alcătuite; se indică, abreviat, sursele 
bibliografice. Existenţa anterioară atestării documentare iniţiale a unor comunităţi umane pe teritoriul 
actual al localităţilor este confirmată prin descoperiri fortuite, dar, mai ales, prin investigaţii 
sistematice efectuate de către pasionaţii arheologi argeşeni în colaborare cu specialiştii Institutului 
naţional de arheologie din Bucureşti, probabil sub impulsul maximei celebrului scriitor englez Oscar 
Wilde: „Arheologia este arta care redă pulberii uscate a antichităţii suflul şi frumuseţea vieţii.”. 
Rezultatele activităţilor de cercetare arheologică asiduă a pământului Argeşului, pentru 
descoperirea unor vetre de existenţă umană pierdute în negura vremilor sunt consemnate sumar în 
Decodificarea semantică a toponimiei localităţilor componente pentru elucidarea unor 
aspecte semnificative de istorie locală s-a efectuat cu acribie ştiinţifică, sub imperiul 
considerentelor formulate de către acad. lorgu lordan: „Toponimia este istoria nescrisă a unui 
popor, o adevărată arhivă, unde se păstrează amintirea atâtor evenimente, întâmplări şi fapte mai 
mult ori mai puţin vechi sau importante, care s-au petrecut de-a lungul timpului şi au impresionat 


într-un chip oarecare sufletul popular. 
sunt analizate pe baza unor structuri specifice, în cazul: 


bisericilor — amplasament, hram, datare, comanditari, material de construcţie, plan, pictură murală, 

intervenţii/stare de conservare; crucilor de piatră — amplasament, tipologie, datare, stare de 
conservare; monumentelor eroilor — evenimente comemorate, autor, anul edificării, comanditari, 
amplasament; monumentelor de artă plastică — amplasament, autor, titlu, dimensiuni. Secvența 
pl aci ATA este consacrată exclusiv „chipurilor neuitate ale unor oameni monumentali care 
au lăsat urme de neşters în trecerea lor prin viaţă” — precum definea atât de sugestiv 
personalităţile cărturarul Nicolae Iorga; sunt nominalizați localnici trecuţi în eternitate, care şi-au 
conferit, prin activitatea lor, consistenţă spirituală propriilor existenţe, memoria acestora putând fi 
imortalizată, de către oficialități, prin atribuirea numelor lor unor instituţii, străzi, festivități cultural- 
artistice, prin organizarea erspectivă, a diverse expoziţii comemorative sau, de ce nu, a unor 
case memoriale. « » recomandată include, în structura sa tematică, opere 
devenite „clasice” care vizează: aşezarea geografică, istoria locală, viaţa socială, evoluţia 
demografică, şcoala, biserica, monumentele, dar şi studii speciale consacrate culturii şi civilizaţiei 
de tip tradiţional. Sursele bibliografice menţionate în «Bibliografia seletivă» sunt preluate din 
studii de sinteză exhaustive, fără consultarea cărora elaborarea unor monografii complexe şi 
complete, bazate pe informaţii certe, nu se poate realiza decât trunchiat şi nesemnificativ. 

Sub acest aspect, autorul recomandă, pe baza propriei sale experienţe în redactarea unor 
studii, următoarele volume, indicând, pentru facilitarea regăsirii informaţiei de către cei interesaţi, 
inclusiv paginile în care este tratat subiectul vizat: «Bibliografia localităţilor şi monumentelor 
feudale din România. |. Ţara Românească»e «Catagrafia bisericilor şi preoţilor din judeţul Muscel 
la anul 1810»e «Catagrafia Eparhiei Argeş la 1824»e «Catagrafia fostului judeţ Muscel făcută la 
anul 1840»e «Inscripţii medievale şi din epoca modernă a României. Judeţul Istoric Argeş (sec. 
XIV-1848)»e «Dicţionar geografic al judeţului Argeş»e «Dicţionarul geografic al judeţului Muscel»e 
«Localitățile judeţului Argeş»e «Judeţul Argeş, Mileniul III. Anul 1. Mica Enciclopedie»e «Arhivele 
Statului Judeţul Argeşv»e «Episcopia Argeşului. 1793-1949»e «Eparhia Rîmnicului şi Argeşului — 
monografie»e «Mănăstirile şi bisericile din Muscel la cumpăna dintre milenii»e «Bisericile de lemn 
din judeţul Argeş»e «Monumente memoriale din judeţul Argeş. Cruci de piatră»e studii 
documentare din: «Arhivele Naţionale Bucureşti; fondul Ministerului Culturii Naţionale şi al 
Cultelor», «Arhiva Direcţiei judeţene pentru cultură, culte şi patrimoniu cultural naţional Argeş», 
„istoricele” parohiilor componente al Episcopiei Argeşului şi Muscelului, precum şi studiile 
referitoare la monumentele din localităţile situate în acest important areal etnocultural românesc. 

Referitor la modalitatea de redactare a «Bibliografiei selective», menţionez că, de pildă, 
simpla abreviere: „BLMFR, p. 236-250” reprezintă trimiterea la opere esenţiale despre străvechea 
cetate de scaun domnesc Curtea de Argeş menţionate în nu mai puţin de 13 pagini <!> din 
documentatul volum: Nicolae Stoicescu — «Bibliografia localităţilor şi monumentelor feudale din 
România». Reproducerea integrală a titlurilor acestora numai din sursa citată, în situaţia în care s- 
ar fi procedat într-un mod similar şi cu celelalte localităţi ale judeţului, ar fi determinat, dublarea sau 
chiar triplarea paginilor volumului «Argeşul monumental — enciclopedie patrimonială» !... Amplul 
material pus la dispoziţia cititorilor interesaţi, prin publicarea acestui tom, este rezultatul unei 
documentări sistematice în arhive şi pe teren a autorului, în perioada coordonării Oficiului judeţean 
Argeş pentru patrimoniul cultural naţional [1975-1997], dar şi consecinţa studierii unor opere de 
referinţă menţionate în «Bibliografia generală» şi «Bibliografia selectivă», lucrarea înscriindu-se 
conceptual, în sfera scrierilor redactate în modalitatea „clasică” utilizată în cercetarea ştiinţifică 
„relato refero”, omisă conştient din practica unor „specialişti”, care se vor, prin excelenţă, originali. 

Informaţiile imense concentrate în formule structuraliste accesibile se referă la: 102 
reşedinţe de localităţi [3 municipii; 4 oraşe; 95 comune], 576 sate, 574 toponime ale localităţilor 
constituente, 563 biserici, 340 cruci de piatră, 221 monumente ale eroilor, 19 monumente ale 
naturii, 59 situri arheologice, 498 personalităţi locale, 135 obiective turistice, la cvasitotalitatea 
bibliografiei de referinţă vizând localităţile din arealul etnocultural Argeş-Muscel. 

Cu convingerea că apariţia volumului va contribui la cunoaşterea complexă a Argeşului 
monumental, adresez locuitorilor acestui tărâm legendar de afirmare a spiritului naţional urarea 
milenară în spirit şi grai latin: Vivat, crescat, floreat ! 








Lectori salutem ! 

TEST DE INTELIGENTA| 


6U P91L3JUL P91231 1N74LN191 4 F11L09 547ULU1 P03N4931 
D1N 4NUL 2004, DL P91249 21H41 UNGU93NU5 4 P90PU5, 64 0813671V 
P91091749, „91D164934 UN31 123N53 69U61 1N6H1N473 3901109 
93Z1573N731 492473 4N71602UN1573 D3 P3 V3954N711 5UD161 41 
2UN71L09 F4G4945, P3 D34LUL 70464, VA9FUL 63L 241 1N4L7 51 241 
V1Z181L D3 P3 GOLUL P03N4931L09, 1N 4P90P13934 LO6ULU1 UND3 
4U F057 P91N51 UL71211 D1N793 P4971Z4N11 6493 4U LUP747 P3N79U 
L18397473 51 P3N79U 0 V1474 241 8UN4”. DIN P46473, 46357 P901367 
3X7932 D3 12P0974N7 NU 5-4 934L1Z47 PA4AN4 1N P93Z3N7, DIN 
D1V3953 64UZ3, 1NVO64NDU-53, P91N793 4L73L3, 1NUND4711L3 D1N 
4NUL 2005, 6493 4U PU5 2491 P908L323 F1N4N61493 4U70917471L09 
LO64L3. D351 0 4L74 64UZ4 „0813671V4”: 691Z4 360N02164 20ND14L4, 
P0473 F1 1NV06474 46U2, 5P93 JU571F16493 „0F1614L4”, 5P3942 64 
V11704934 1N74LN193 4 F11L09 547ULU1 N0579U 53 VA D35F45U94 
LAN64 46357 0813671V 2320914L D3 93ZONA4N74 N4710N4L4, 1N 64D9UL 
F33916 4L N47U911 D3 L4 L46UL 905U. 49 F1 0 1N74LN193 2UL7 241 
2071V474, 1N79U647, P91N 46357 1N532N 4L 693D1N731 57942053571, 
5-49 1N71P491, 1N 21N71L3 G3N394711L09 P93Z3N73 51 V1170493 D1N 
ZON4 51 NU NU241, U9145UL 7918U7 D3 54NG3 D47 D3 N31NF9164711 
F11 41 547ULU1 P03N4931 64ZU71 1N LUP74 P3N79U 931N790N4934 
L18397471L09 D3206947163 1N 9024N14. G91G. 60N574N71N356U 

